Kalasinga (Kipunjabi ਸਿੱਖੀ sikhi; pia: Usikhi) ni dini yenye asili ya Uhindi inayomwabudu Mungu mmoja tu. Wafuasi wake huitwa Kalasinga au Sikh na kitabu kitakatifu chao ni Guru Granth Sahib. Idadi ya wafuasi ni takriban milioni 20 na wengi wao wanaishi Uhindi katika jimbo la Punjab. Kutokana na uhamiaji kuna pia jumuiya za Kalasinga huko Uingereza, Marekani, Kanada, Malaysia, Singapore na sehemu mbalimbali za dunia, zikiwa na pamoja na nchi za Afrika ya Mashariki. Picha:GuruNanakwalking.jpg Kalasinga ilianzishwa katika karne ya 15 na Guru Nanak aliyezaliwa katika familia ya Kihindu wakati wa utawala wa Waislamu juu ya Uhindi ya kaskazini. Nanak alijishughulisha na dini tangu utotoni na kwenye umri wa miaka 30 aliondoka katika familia akianza kipindi kirefu cha matembezi. Anasemekana alizunguka kote Uhindi akafika pia Makka (Uarabuni), Uajemi na Afghanistan. Hakukubali ibada nyingi za Uhindu, mafundisho na maandiko ya kidini, matabaka katika jamii. Alisikitika kuona jinsi dini ilivyogawa watu. Hapo alianza kufundisha dini ya umoja. Wataalamu wengine wameeleza mafundisho yake kama jaribio la kuondoa matatizo kati ya Waislamu na Wahindu kwa kutafuta imani ya pamoja iliyojengwa kwenye misingi ya Uhindu lakini kupokea mengi kutoka Uislamu.


Domodomo ni samaki wa maji baridi wa nusufamilia Mormyrinae katika familia Mormyridae na ngeli Actinopterygii (mapezi yenye mihimili) ambao wanatokea Afrika tu. Spishi nyingi zina pua ndefu na/au mdomo wa chini mrefu. Kwa hivyo inaonekana kama zina aina ya mwiro na kwa sababu ya hiyo jina lao kwa Kiingereza ni “elephantfish”, “tapirfish” au “trunkfish”. “Mwiro” huo hutumika kwa kusikia invertebrata katika matope. Spishi zenye pua au mwiro mfupi kiasi huitwa mputa kwa kawaida. Majina mengine ni linjolo, mbete, mbelewele, mpuni, nchemba, ndaka na ntachi. Nusufamilia hii ina zote ila moja za jenasi za Mormyridae. Ni nusufamilia kubwa kabisa katika oda Osteoglossiformes ikiwa na takriban spishi 170. Spishi hizi zina uwiano mkubwa kati ya masi ya ubongo na ile ya mwili kwa sababu ubongonyuma umevimba na hutumika katika udakaji wao wa umeme. Zaidi ya hao zinajulikana kwa kushikilia rekodi ya zoolojia ya takriban 60% iliyo ni asilimia ya nishati unayotumia ubongo wao ikilinganishwa na mwili mzima. Kabla ya ugunduzi huu, ilikuwa ubongo wa kibinadamu ambao ulifikiriwa kushikilia rekodi hii lakini kwa ukweli hutumia 20% tu.


Mto Nhumbu unapatikana kaskazini mwa Tanzania. Mito ya Tanzania Geonames.org


Mwendojoto (kwa Kiingereza: en:Thermodynamics) ni tawi la fizikia linalohusika na moto na halijoto katika uhusiano na nishati na kazi. Tabia zake zinafuata kanuni nne za mwendojoto, bila kujali mata husika. Mwendojoto hutumika katika mada nyingi za sayansi. Ugunduzi wa sheria mpya za joto (mwendojoto) ulitokana na juhudi kubwa za uchunguzi katika kipindi cha mapinduzi ya viwanda kutokana na kuongezeka kwa kiasi kikubwa kwa mahitaji ya nishati, hasa kwa mchango wa mwanafizikia Mfaransa Nicolas Léonard Sadi Carnot (1824). Scottish physicist Lord Kelvin was the first to formulate a concise definition of thermodynamics in 1854 Clausius, Rudolf (1850). On the Motive Power of Heat, and on the Laws which can be deduced from it for the 'Theory of Heat'. Poggendorff's Annalen der Physik, LXXIX (Dover Reprint). ISBN 978-0-486-59065-3.  William Thomson, LL.D. D.C.L., F.R.S. (1882). Mathematical and Physical Papers 1. London, Cambridge: C.J. Clay, M.A. & Son, Cambridge University Press, 232.  (1993) The Refrigerator and the Universe. Harvard University Press. ISBN 978-0-674-75325-9. OCLC 32826343.


Kalima ni mji wa mkoa wa Maniema katika Jamhuri ya Kidemokrasia ya Kongo(). Idadi ya wakazi ni 41,776 hivi (sensa ya mwaka 2004). Orodha ya miji ya Jamhuri ya Kidemokrasia ya Kongo www.maplandia.com National Geographic Atlas of the World: Revised Sixth Edition, National Geographic Society, 1992 Majiranukta kwenye ramani: 02°34′00″S 26°37′00″E / 2.566667°S 26.616667°E / -2.566667; 26.616667


Ziwa Dweru (au ziwa George la Uganda) ni ziwa dogo (km2 250) la eneo la Maziwa Makuu ya Afrika. Liko nchini Uganda kwenye Ikweta. Ziwa Dweru linachangiwa na mto Nyamwamba na humwaga maji yake kaskazini mwa Ziwa Edward kupitia Mtaro wa Kazinga. Halafu ziwa Edward humwaga maji yake kaskazini kupitia mto Semliki katika ziwa Mwitanzige. Ndani yake vinapatikana visiwa vya Akika, Irangara, Kankuranga, Kitako na Sikanki. Geonames.org


Mto Wangolam (Pader) unapatikana katika wilaya ya Pader, kaskazini mwa Uganda. Maji yake yanaishia katika mto Naili na hatimaye katika Bahari ya Kati. Orodha ya mito ya Uganda Orodha ya mito ya wilaya ya Pader Geonames.org


Mto Komukai unapatikana kaskazini mwa Uganda. Maji yake yanaishia katika mto Naili na hatimaye katika Bahari ya Kati. Orodha ya mito ya Uganda Orodha ya mito ya wilaya ya Kitgum Geonames.org


Mto Zigina unapatikana kusini magharibi mwa Ethiopia. Ni tawimto la mto Omo, ambao unatokana na muungano wa mto Gibe na mto Wabe na unaishia katika ziwa Turkana. Orodha ya mito ya Ethiopia


Mto Nakibete unapatikana katika wilaya ya Masindi, magharibi mwa Uganda. Maji yake yanaishia katika mto Naili na hatimaye katika Bahari ya Kati. Orodha ya mito ya Uganda Orodha ya mito ya wilaya ya Masindi Geonames.org Rivers and Lakes of Uganda.


Mto Abwor unapatikana kaskazini mwa Uganda. Maji yake yanaishia katika mto Naili na hatimaye katika Bahari ya Kati. Orodha ya mito ya Uganda Orodha ya mito ya wilaya ya Kitgum Geonames.org


Mto Ndugutu (Kabarole) unapatikana katika wilaya ya Kabarole, magharibi mwa Uganda. Maji yake yanaishia katika mto Naili na hatimaye katika Bahari ya Kati. Orodha ya mito ya Uganda Orodha ya mito ya wilaya ya Kabarole Geonames.org Rivers and Lakes of Uganda.


Bruce Spence (alizaliwa 17 Septemba, 1945) ni mwigizaji wa filamu wa Australia mwenye asili ya New Zealand. Spence alizaliwa huko Auckland, New Zealand na alihudhuria Shule ya High Henderson huko West Auckland na alihitimu mwaka 1963. Yeye alijulikana zaidi alipoigiza filamu ya Gyro katika Mad Max 2, na kama Zeddicus Zu'l Zorander katika Legend ya Seeker. Alishinda tuzo ya AFI kuwa best old actor mwaka 2004.


Avon-by-the-Sea ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2007, mji una wakazi wapatao 2,200 wanaoishi katika mji huu. Mji upo m 3 kutoka juu ya usawa wa bahari. Eneo lake ni 1.4 km². Wikimedia Commons ina media kuhusu: Avon-by-the-Sea, New Jersey


Algae (umoja ni alga, uwingi algae; pia: miani, viani au vijimea) ni jina la kundi kubwa la viumbehai vidogo kati ya protista sana vinavyofanana na mimea. Zina uwezo wa kujilisha kwa njia ya usanisinuru yaani hutengeneza chakula chao kwa msaada wa mwanga wa jua. Kuna aina nyingi sana za algae nyingine zina seli moja tu na nyingine zina seli nyingi. Aina kubwa zinajulikana kama mwani za baharini. Katika uwezo wa usaninisinuru zinalingana na mimea lakini hukosa viungo vingi vilivyo kawaida kati ya mimea hivyo katika taksonomia au mpangilio wa spishi hazihesabiwi kati ya mimea. Algae hazina majani, mizizi na viungo vyingine vya mimea. Dinobryon ni algae ya ngeli ya Chrysophyceae Mwani wa Laurencia katika hadubini: matawi yaki ni mfuatano wa seli za pekee na yote ina unene wa mm 1 pekee Viani aina ya fitoplanktoni vikiota kama maua katika Atlantiki ya Kusini mbele ya Argentina


Mkojo ni kimiminika ambacho ni takamwili itokanayo na mwili na ambayo huzalishwa na figo, halafu hutolewa mwilini kupitia urethra.


Sitiari (kutoka neno la Kiarabu; kwa Kiingereza: "metaphor" kutoka Kigiriki μεταφορά, metaforaa, yaani "uhamisho") ni tamathali ya usemi inayofananisha mambo mawili bila kutumia kiunganishi katikati. Kwa mfano: "Jihadhari, mtu yule ni sungura". Msemaji hadhani kweli kwamba mtu ni sungura, bali anataka kudokeza na kusisitiza ujanja wake. Usemi wa namna hiyo unapamba sentensi na kuweza kuifanya iwe na hadhi ya sanaa.


Historia ya Libya inahusu eneo la Afrika Kaskazini ambalo wakazi wake leo wanaunda Jamhuri ya Libya. Wakazi asili walikuwa Waberber. Baadaye wakaja Wafoinike upande wa magharibi na Wagiriki upande wa mashariki. Hatimaye Libya ikamezwa na Dola la Roma, na Ukristo ukaenea. Baada ya dola hilo kuanguka, Wavandali waliteka sehemu kubwa ya nchi. Katika karne ya 7 Waarabu waliingiza Uislamu na utamaduni wao. Mwaka 1551 Waturuki walifukuza Wazungu kutoka Tripoli wakatawala hadi karne ya 20. Nchi ilitawaliwa na Waitalia tangu mwaka 1911 hadi 1941. Waingereza waliacha nchi mwaka 1951 mikononi mwa mfalme mwenyeji. Kisha kupindua mfalme Idris I, Muammar al-Gaddafi alitawala kidikteta tangu mwaka 1969 hadi alipopinduliwa na kuuawa mwaka 2011. Baada ya hapo wananchi wanazidi kupigana katika vita vya wenyewe kwa wenyewe.


Mashine ni kifaa kilichobuniwa na binadamu kwa kurahisisha kazi yake. Mashine vinatumia nguvu inayoelekezwa kwa kutekeleza kazi maalumu. Kuna mashine zenye vipande vingi vya kuzunguka kama baiskeli au saa. Kuna mashine vyenye vipande visivyozunguka kama kompyuta au simu. Kuna vifaa sita vinavyojulikana tangu kale na kuitwa mashine sahili (pia: mashine rahisi). Vinaongeza nguvu ya kani au vinabadilisha mwelekeo wake na kupatikana ndani ya mashine tata yaani mashine zinazojumlisha vipande vingi. Mashine sahili ni kama zifuatazo: wenzo (nyenzo), au nondo inayosaidia kuhamisha na kupandisha mizigo mikubwa kwa kutumia nguvu ndogo. skrubu, au kifaa kinachounganisha kipande kimoja kwa kipande kingine betuo bapa, gurudumu na ekseli kabari roda Mashine tata ni aina ya mashine inayohitaji kani moja au zaidi katika kufanya kazi. Mfano: Baiskeli, Cherehani n.k. kwahiyo mashine tata huundwa na mashine rahisi zaidi ya moja APlusProject.com - Machine Design website with a forum MachineDesign.com Makala hii kuhusu teknolojia ni fupi mno. Unaweza kuipanua kwa kusaidia Wikipedia kuongezea habari juu yake.


Kuhusu kata ya Dodoma yenye jina la kufanana angalia hapa Makutupora Makutopora ni kata ya Wilaya ya Manyoni katika Mkoa wa Singida, Tanzania yenye msimbo wa posta 43405. Kwa mujibu wa sensa iliyofanyika mwaka wa 2012, kata ilikuwa na wakazi wapatao 6,635 waishio humo. Makutopora iliteuliwa kuwa na kituo cha reli ya SGR Tanzania, awamu ya pili ya reli hii ilianza kujengwa mwaka 2019 kati ya Morogoro na Dodoma - Makutupora. https://www.tcra.go.tz/images/documents/postcode[dead link] Sensa ya 2012, Singida - Manyoni District Council China could finance part of Tanzania’s SGR project, The East African, Saturday July 6 2019


Kwa maana nyingine, tazama Mkoa wa Dar es Salaam Dar es Salaam ni jiji kubwa kuliko yote nchini Tanzania. Pia ni jina la mkoa wake. Dar es Salaam ni mji mkongwe na wenye watu wengi zaidi katika Jumuia ya Afrika Mashariki. Katika Tanzania ndio mji wenye vitega uchumi vingi na ndio mji unaoangaliwa na watu wengi. Ni mji mkuu wa kibiashara wa Tanzania wakati Dodoma ni mji mkuu wa Tanzania (kinadharia tangu mwaka 1973). Mpango wa kuhamishia serikali mjini Dodoma unaendelea kwa kasi chini ya rais John Magufuli, japokuwa bado ofisi kadhaa za serikali, ikiwa ni pamoja na Ikulu, zipo Dar es Salaam. Mji una wakazi wapatao 4,364,541 kwa hesabu ya sensa iliyofanyika katika mwaka wa 2012. Makala kuu: Historia ya Dar es Salaam Jiji hili zamani lilikuwa kijiji na kuitwa Mzizima. Sultani Seyyid Majid wa Zanzibar ndiye aliyechagua jina "Dar es Salaam" linalotokana na lugha ya Kiarabu دار السلام (Dār as-Salām) lenye kumaanisha "nyumba ya amani." Maelezo yanayopatikana mara nyingi kuwa maana ni "bandari ya salama" yachanganya maneno mawili ambayo kimatamshi yanafanana kidogo katika lugha ya Kiarabu yaani "dar" (دار = nyumba, makazi) na "bandar" (بندر = bandari).


UNRWA ni kifupisho cha United Nations Relief and Works Agency yaani Wakala wa Misaada na Kazi wa Umoja wa Mataifa. Official UNRWA homepage UNRWA 'Peace Starts Here' video series UNRWA Facebook profile UNRWA Twitter profile UNRWA YouTube channel UNRWA in Syria Archived 29 Mei 2006 at the Wayback Machine. American Friends of UNRWA UNRWA Spanish Committee Collection of relevant documents United States GAO report on UNRWA Archived 24 Julai 2004 at the Wayback Machine. (pdf) Map showing all camps serviced by UNRWA Israel Feuds With Agency Set Up to Aid Palestinians (New York Times: 18 October 2004) Fixing UNRWA: Repairing the UN's Troubled System of Aid to Palestinian Refugees Archived 15 Aprili 2009 at the Wayback Machine. (By James G. Lindsay, Washington Institute for Near East Policy: January 2009)


Saratani ya mapafu ni ugonjwa unaohusishwa na ukuaji wa seli katika tishu za mapafu. Tishu hii isipotibiwa, inaweza kuenea kwa njia inayoitwa metastasisi kwa tishu zilizokaribu au kwa mwili. Saratani zinazoanzia kwa mapafu, ziitwazo saratani za kwanza, ni kasinomasi zinazotoka kwa seli za epitheliumu. Aina kuu za saratani ni kasinoma ya mapafu ya seli ndogo (KMSN), pia huitwa saratani ya seli ya oat, na kasinoma ya mapafu ya seli kubwa (KMSK). Dalili inayojulikana sana ni kukohoa (pamoja na kukohoa damu), kupoteza uzito na upungufu wa pumzi. Kisababishi kikuu cha saratani ya mapafu ni kuathiriwa na moshi wa tumbaku, unaosababisha asilimia 80–90 ya saratani. Wasiovuta huchangia visa hivi kwa asilimia 10-15– na mara nyingi huhusishwa na muungano wa masuala ya kijenetiki, gesi ya radoni, asbesto, na uchafuzi wa hewa pamoja na moshi kutoka kwa anayevuta sigara. Saratani ya mapafu inaweza kuonekana kwa rediografu ya kifua na tomografi ya kompyuta (ukaguzi wa CT). utambuzi hudhibitishwa kwa biopsi ambao hutekelezwa kwa bronkoskopi au mwongozo wa CT. Matibabu na matokeo ya muda mrefu hulingana na aina ya saratani, hatua (kiwango cha uenezi), na afya kwa jumla ya mtu, ikipimwa kwa hali ya utendakazi.


Tungo ni neno au nomino inayotokana na kitenzi "tunga". Kutunga ni kuweka/kushikamanisha vitu pamoja kwa kutumia kitu kama kamba au uzi kwa kupitishia ndani yake. Kwa mfano, unaweza kutunga vitu kama samaki, shanga, simbi na kadhalika. Unaposhikamanisha vitu pamoja tunapata kitu kinachoitwa utungo (mmoja) au tungo (nyingi). Katika taaluma ya lugha (sarufi) tuna dhana hiyohiyo ya kuweka/kushikamanisha vitu pamoja, yaani kupanga/kuweka pamoja vipashio vya lugha ili kujenga kipashio kikubwa zaidi. Neno tungo katika lugha ya Kiswahili, hasa kwa upande wa sarufi, lina maana ya neno au mpangilio wa maneno unaotoa taarifa fulani. Taarifa hiyo inaweza kuwa kamili au la. Mfano: Yeye anayesoma.... Yule anajua kuandika. Lakini lazima kuwe na mpangilio kamili katika muundo mzima wa kisarufi. Kigezo cha viwango Kigezo cha muundo Kigezo cha maana Kishazi ni tungo yenye kitenzi ambacho chaweza kujitosheleza na kukamilisha ujumbe uliokusudiwa na mzungumzaji au kuwa na kitenzi kisichoweza kujitegemea. Kishazi hupatikana katika/ndani ya sentensi. Lazima kishazi kiwe na kitenzi: sehemu yoyote ya sentensi isiyo na kitenzi, haiwezi kuwa kishazi. Kishazi huru hutawaliwa na kishazi kikuu, na kishazi tegemezi hutawaliwa na kishazi tegemezi.


Nahau ni semi fupifupi ambazo hutumia lugha/maneno ya kawaida lakini maneno hayo hutoa maana tofauti na ile iliyo kwenye maneno ya awali. Japokuwa nahau hutumia maneno ya kawaida lakini kauli yake ina undani kiasi kwamba kwa wageni wasiofahamu lugha hiyo hawawezi kuelewa maana. Baadhi ya nahau ni kama vile: Amina amevunja ungo Sungura ameaga dunia Lupinga amepata jiko Mussa amevaa miwani Oli hana mkono wa birika Kutonesha kidonda Kukalia kuti kavu Hana mbele wala nyuma Kupiga maji yaani kulewa au kunywa pombe Piga bongo yaani kufikiria au kuwaza sana Mambo yamemwendea mrama yaani kwenda kombo Masuko Christopher Saluhaya, 2013. ISBN 978 9987 9581 1 5.


Carl Weathers (amezaliwa tar. 14 Januari 1948) ni mwigizaji wa filamu na ni mchezaji mpira wa miguu wa zamani wa Kiamerika-Kanada. Huenda akawa anafahamika zaidi kwa jina la Apollo Creed alilotumia kutoka katika mfululizo wa filamu ya The Rocky aliyocheza na nyota maarufu wa filamu Bw. Sylvester Stallone. Weathers alizaliwa mjini New Orleans, Louisiana. Alipata elimu yake katika shule ya St. Augustine High School na baada ya hapo alielekea katika Chuo Kikuu cha San Diego. Nje ya maswala ya uigizaji, Weathers vilevile ni mwanachama wa Big Brothers na ni mmoja wa wanakamati ya Olympic ya Marekani. Mnamo mwezi wa Aprili ya mwaka wa 2007, Carl amemwoa Jennifer Peterson, mwandaaji wa dokumentary. http://www.filmreference.com/film/72/Carl-Weathers.html http://en.wikipedia.org/wiki/Jimmy_Kimmel_Live http://www.imdb.com/title/tt0442688/ Carl Weathers at the Internet Movie Database


Siafu ni aina za sisimizi wa jenasi Dorylus katika familia Formicidae. Wadudu hao husaidiana katika kazi mbalimbali kama vile ulinzi, usafi na nyingine nyingi. Katika kazi ya ulinzi wadudu hao hufanya kazi ya kumlinda malkia wao na baadhi ya vitu vyao na makazi yao. Siafu hutambuana kwa kugusana vichwa kama ilivyo jamii ya sisimizi wote. National Geographic (2011-05-10). Ants. National Geographic | Animals. Iliwekwa mnamo 2019-06-17.


Chuma (kisayansi pia: feri kutoka Kilatini "ferrum"; kifupi: Fe) ni elementi na metali inayopatikana kwa wingi duniani. Kikemia ni elementi mpito yenye namba atomia 26 katika mfumo radidia. Chuma ni kati ya metali muhimu sana duniani. Chuma ni msingi wa feleji (chuma cha pua) ambayo ni uti wa mgongo wa maendeleo ya kiteknolojia ya miaka 100 iliyopita. Asilimia 95 ya vifaa vote vya metali vinavyotengenezwa duniani ni chuma. Udhaifu wa chuma kwa matumizi yake ni tabia yake ya kubadilika kuwa kutu. Madini chuma ni muhimu sana katika mwili wa binadamu na wanyama. Upungufu wake ni wa kawaida sana duniani na unasababisha maradhi mbalimbali kuanzia upungufu wa wekundu wa damu na hatimaye wa damu yenyewe. Kwa mfano nchini Tanzania asilimia 58 za watoto wenye umri wa chini ya miaka mitano wana upungufu huo . Utatuzi wa tatizo hilo ni kula vitu vyenye chuma kwa wingi kama nyama za ndani (ini, figo, moyo), dagaa na samaki wengine, lakini pia mboga kama matembele, mnavu, mchicha, kisamvu na mlenda. Kula matunda yenye uchachu kama vile machungwa, ubuyu na ukwaju pamoja na vitu hivyo kunarahisisha ufyonzwaji wa madini chuma.


Mkorosho, pia mbibo au mkanju (Anacardium occidentale), ni mti unaozaa korosho, moja baina ya jozi za kulika zinazopendwa kabisa. Kokwa haimo ndani ya tunda lakini inaambata chini lake. Matunda yanaitwa mabibo au makanju pia. Maua Makanju Korosho zilizokaangwa


Buibui-mjeledi (kutoka Kiing. whip spider) ni arithropodi wa oda Amblypygi katika ngeli Arachnida wafananao na buibui wa kawaida. Kama hawa wana miguu minane lakini hawawezi kusokota nyuzi za hariri. Mwili wao una sehemu mbili kama buibui: kefalotoraksi (cephalothorax: kichwa na kidari) na fumbatio zilizoungwa kwa pediseli (pedicel) nyembamba kwa umbo wa mrija. Mgongo wa kefalotoraksi ni ngumu na kwa hivyo huitwa gamba (carapace). Kinyume na buibui kelisera (chelicerae) za buibui-mjeledi ni fupi na pedipalpi ni ndefu zenye gando kama kaa. Pedipalpi hutumika kwa kukamata mawindo na kelisera kwa kuyakatakata. Miguu sita tu hutumika kwa kutembea. Jozi ya kwanza imekuwa miembamba na mirefu sana mpaka zaidi ya mara nne urefu wa mwili (inafanana na mijeledi, asili ya jina lao) na hutumika kama vipapasio. Buibui-mjeledi hula arithropodi wengine. Charinus africanus Charinus abbatei Charinus fagei Charinus kakum Charinus madagascariensis Charinus milloti Charinus seychellarum Charinus socotranus Damon annulatipes Damon brachialis Damon diadema Damon gracilis Damon johnstonii Damon longispinatus Damon medius Damon sylviae Damon tibialis Damon uncinatus Damon variegatus Euphrynichus amanica Euphrynichus bacillifer Musicodamon atlanteus Phrynichodamon scullyi Phrynichus brevispinatus Phrynichus deflersi Phrynichus exophthalmus Phrynichus longespina Phrynichus madagascariensis Phrynichus scaber Phrynichus spinitarsus Xerophrynus machadoi Charinus vulgaris (Charinidae) Charinus kakum (Charinidae) Damon diadema (Phrynichidae) Damon medius (Phrynichidae) Damon variegatus (Phrynichidae) Phrynichus phipsoni (Phrynichidae) Paraphrynus mexocanus (Phrynidae)


Kaunti ya Laikipia ni mojawapo ya kaunti za Kenya zilizopo baada ya katiba mpya ya Jamhuri ya Kenya kupatikana mwaka 2010. Wakati wa sensa ya mwaka 2019 wakazi walikuwa 518,560 katika eneo la km2 9,532.2, msongamano ukiwa hivyo wa watu 54 kwa kilometa mraba. Makao makuu yanatarajiwa kuwa Rumuruti,lakini yamesalia kuwa Nanyuki. Kaunti hii ina vituo viwili vikuu vya soko: Nanyuki upande wa kusini mashariki, na Nyahururu upande wa kusini magharibi. Wakikuyu ni takribani 60% ya idadi ya watu wote kwenye kaunti hiyo, huku idadi iliyosalia ikijumuisha watu wa makabila mengine, ni pamoja na Wamasai, Wasamburu, Wameru, Waborana, Wakalenjin, Wasomali, Waturkana, Wazungu na watu wa asili ya Asia. Mashamba mengi yanamilikiwa na idadi ndogo ya walowezi. Shughuli kuu za kiuchumi ni utalii na kilimo, hasa mimea ya nafaka, ufugaji na kilimo cha maua, matunda na mboga. Uhaba wa maji ni kero kubwa na chanzo cha visa vingi vya kiusalama baina ya wafugaji wa kuhamahama na wenye mashamba. Hali ya hewa ni ya baridi kiasi, ikiwa na msimu wa mvua na kiangazi.


Leso (kutoka Kireno "lenço"; kwa Kiingereza: "handkerchief") ni kitambaa cha kawaida chenye umbo la mraba kilichotengenezwa kwa pamba au nguo nyingine ambayo inaweza kuingia katika mfuko au mkoba, na ambayo ina lengo la usafi wa binafsi kama kuifutia mikono au uso, au kufutia damu, lakini hasa kamasi.


Paradiso (kwa Kigiriki παράδεισος paradeisos kutoka Kiajemi cha zamani: پردیس, *paridayda- "eneo lililozungukwa na uzio" au bustani) ni jina la mahali pa amani kamili palipo tarajio kuu la waumini wa dini mbalimbali. Dini za Abrahamu zinatumia jina hilo la Edeni / Paradiso, linaloonyeshwa katika Kitabu cha Mwanzo cha Biblia kama mahali pa uumbaji wa binadamu, na hivyo kuchukuliwa kama kielelezo cha ulimwengu wa kabla ya dhambi ya asili, na vilevile kwa ule unaotarajiwa kuwepo milele. Neno "paradiso" limeenea katika lugha nyingi (paradis, paradisus, paradise n.k.). Lilitumiwa katika tafsiri ya Kigiriki ya Biblia kwa kutafsiri neno la Kiebrania "Bustani ya Edeni" (גן עדן Gan Eden) Katika Kiebrania פרדס (pardes) inapatikana mara tatu katika Tanakh (Biblia ya Kiebrania): Wimbo Ulio Bora 4:13, Mhubiri 2:5 na Nehemia 2:8. Katika Agano Jipya la Biblia ya Kikristo neno linapatikana vilevile mara tatu: Luka 23:43 (Yesu msalabani alilitumia akimjibu mhalifu aliyetubu ili kumhakikishia watakuwa pamoja), 2 Kor 12:4 (Mtume Paulo alilitumia kuelezea hali ya pekee aliyojaliwa kwa njozi, Ufunuo 2:7


Neno kiwanda linaweza kumaanisha: Mahali pa kutengeneza bidhaa (kiwanda) Kwa wingi: nyuzi ya kusukia (kiwanda (uzi)) Lugha ya Wawanda (kiwanda (lugha)) Mayai yaliyochakuliwa na kukaangwa (kiwanda (chakula))


Kupika ni mchakato wa kuandaa chakula ili kiliwe. Mahali ambapo watu wanafanya hivyo ni jikoni, nao wanaitwa wapishi. Joto linaweza kufanywa kwa moto kwa kutumia kuni, mkaa, nishati ya jua au kwa jiko la kutumia umeme. Tanuri ni sehemu ya jiko ambalo ni kama sanduku. Watu hujenga sehemu hizo kwa kutumia matofali au udongo. Kuna njia mbalimbali za kupika chakula. Tunachemsha chakula kwa kukipika ndani ya maji, kukaanga chakula kwa kukipikia siagi kali na mafuta, kuchoma nyama kwa kuiweka juu ya moto au kutumia jiko la kisasa la kuchomea nyama zinazotumia makaa, stima au gesi. https://en.wikipedia.org/wiki/Cooking https://en.wikipedia.org/wiki/Frying https://en.wikipedia.org/wiki/Deep_frying https://en.wikipedia.org/wiki/Baking https://en.wikipedia.org/wiki/Grilling https://en.wikipedia.org/wiki/Barbecue


Simujanja ni aina ya rununu ambayo inafanya mambo mengi kuliko simu nyingine ya kawaida. Zinafanya kazi kama tarakilishi, lakini hiki ni chombo kinachobebeka na kidogo cha kutosha katika mkono wa mtumiaji. Matumizi yake ni pamoja na: Kutuma na kupokea barua pepe, matini mafupi, picha na jumbe za media kadhaa Kuorodhesha mawasiliano Vifanyizi vya kikokotoo, fedha, king'ora, n.k. Kuvinjari intaneti kwa kutumia kivinjari cha simu Kucheza michezo mbalimbali Bluetooth GPS Wifi Kwa sababu simujanja ni kama tarakilishi ndogo, zinaweza kuendeshwa kwa kutumia mifumo ya uendeshaji kama vile Apple iOS na Android - itategemea na mahitaji ya chombo chenyewe. Lakini vilevile wengine wanatumia Windows Phone au BlackBerry OS. Simu ya kwanza kuuzwa ambayo inaweza kuitwa simujanja iliitwa "Angler": ilitengenezwa na Frank Canova mwaka 1992 wakati akifanya kazi IBM. Toleo lililoimarishwa zaidi liliuzwa mwaka 1994 na kampuni ya BellSouth kwa jina la Simon Personal Communicator. Pamoja na kupia na kupokea simu, simu hii iliweza pia kutuma nukushi na barua pepe. Simu hii ilikuwa na ramani, kalenda, kitabu cha namba za simu, saa, n.k. Neno "simujanja" halikutumika hadi mwaka mmoja baada ya kutolewa kwa simu hiyo.


Kidole cha shahada ni kidole cha pili mkononi. Iko kati ya kidole gumba na kidole kikubwa. Kidole hiki kinatumiwa sana kwa mawasiliano kati ya watu. Kwanza hutumiwa kwa kukilenga kwa kitu kwa kwa mtu kwa kusudi la kumaanisha: Ndiye huyu, ndicho hiki! Pia kinadokeza mweleko au upande. Kwa lugha mbalimbali jina la kidole hiki ni "kidole cha kuonyesha" (kiing. index au pointer finger, kijer. Zeigefinger). Matumizi mazuri hutegemea na utamaduni. Kuna utamaduni mbalimbali ambako ni mwiko au tabia mbaya kukilenga kwa mtu. Kama mkubwa anakitumia kwa wadogo ni kama onyo: "Usifanye tena hivyo!", "Si vizuri hivyo". Kidole hiki kinatumiwa pia kuonyesha namba "1". Kinaweza kumaanisha ushindi; katika Kenya alama ya kidole cha shahada kilitumiwa kama alama ya chama cha KANU.


Kaunti ya Bungoma ni mojawapo ya kaunti za Kenya zilizopo baada ya katiba mpya ya Jamhuri ya Kenya kupatikana mwaka 2010. Wakati wa sensa ya mwaka 2019 wakazi walikuwa 1,670,570 katika eneo la km2 3,023.9, msongamano ukiwa hivyo wa watu 552 kwa kilometa mraba. Makao makuu yako Bungoma. Kaunti ya Bungoma ina maeneo bunge yafuatayo: Bumula 215,892 Bungoma Central 177,748 Bungoma East 114,548 Bungoma North 121,317 Bungoma South 287,765 Cheptais 136,035 Kimilili-Bungoma 162,038 Mt. Elgon 78,873 Bungoma West 119,875 Tongaren 100,343 Webuye West 152,515 Mt. Elgon Forest 3,621 Orodha ya mito ya kaunti ya Bungoma Wilaya ya Bungoma Wilaya ya Mlima Elgon Nakala iliyohifadhiwa. Jalada kutoka ya awali juu ya 2019-11-13. Iliwekwa mnamo 2021-05-30. http://countytrak.infotrakresearch.com/Bungoma-county/ Nakala iliyohifadhiwa. Jalada kutoka ya awali juu ya 2019-11-13. Iliwekwa mnamo 2021-05-30.


Aathari ni masalio ya vitu na utamaduni wa watu fulani. Mfano wa masalia ni magofu ya kale, vitu vya utamaduni na kadhalika. Wataalamu wa akiolojia ndio wanaotafuta na kuchunguza mabaki hayo ili kuelewa zaidi mambo ya kale yalikuwaje na watu wa wakati huo waliishi vipi.


Fumbo (kutoka kitenzi "kufumba"; kwa Kiingereza "mystery", kutoka neno la Kigiriki μυστήριον, myusterion, ambalo mzizi wake ni μύω, myuo, "nanyamaza") ni jambo ambalo linanyamazisha watu kwa jinsi linavyozidi uwezo wa akili yao kuelewa. Mbele ya fumbo, kila mmoja anaweza kulikubali kwa imani au kulikataa. Hoja haziwezi kutosha kumfanya aamue la kwanza au la pili. Hata hivyo, baada ya kuamini, pengine mtu anaweza kutumia akili na hoja ili kujaribu kuelewa na kueleza kwa kiasi fulani fumbo lenyewe, mradi kwanza amelikubali kama limefunuliwa na Mungu. Ufafanuzi huo unategemea hasa maandiko matakatifu ya dini husika, kwa mfano Biblia kwa Wakristo.


Liga Sancta (kwa Kilatini ni sawa na "Mshikamano Mtakatifu") ni jina la makubaliano mbalimbali ya kijeshi kati ya nchi kadha za Ulaya kwa msingi wa dini, hasa kama yalihimizwa na Papa fulani. Mifano yake ni kama vile: Holy League (1495) League of Cambrai Holy League (1538) Holy League (1571) Holy League (1684) Holy League (1717)


Abbas Ali Hassan Mwinyi ni mwanasiasa Mtanzania na mwanachama wa chama cha kisiasa cha CCM. Amechaguliwa kuwa mbunge wa Fuoni kwa miaka 2015 – 2020. Ni msomi, rubani wa ndege na nahodha wa meli. Tovuti ya Bunge la Tanzania, iliangaliwa Mei 2017


Gharama ni thamani ya pesa ambayo imetumiwa ili kupata kitu au kutoa huduma, na hivyo haipatikani kwa matumizi tena. Katika biashara, gharama inaweza kuwa ile ya ununuzi: katika kesi hiyo kiasi cha fedha kilichotumiwa kupata kitu huhesabiwa kama gharama. Katika kesi hii, pesa ni pembejeo ambayo imekwenda ili kupata kitu. Gharama ya upatikanaji inaweza kuwa jumla ya gharama za uzalishaji kama inavyotokana na mtayarishaji wa awali, na gharama zaidi za manunuzi ya malighafi. Kwa kawaida bei ya kuuzia inalenga faida juu ya gharama za uzalishaji. William Baumol (1968), Entrepreneurship in Economic Theory. American Economic Review, Papers and Proceedings. Stephen Ison and Stuart Wall (2007), Economics, 4th Edition, Harlow, England; New York: FT Prentice Hall. Israel Kirzner (1979), Perception, Opportunity and Profit, Chicago: University of Chicago Press. Wikimedia Commons ina media kuhusu: Gharama


Monte Pissis ni mlima wa Andes katika nchi ya Ajentina (Amerika Kusini). Urefu wake ni mita 6,774 juu ya usawa wa bahari. Orodha ya milima Orodha ya milima ya Andes


Joho (kwa Kiingereza: "cloack") ni vazi pana linalofanana na koti refu ambalo mbele liko wazi. Aghalabu hushonwa au hunakshiwa kwa darizi katika sehemu za shingoni na mbele. Joho hunakshiwa kwa rangi mbalimbali, kwa mfano nyeusi au bluu. Barani Afrika joho huvaliwa hasa kwenye mahafali baada ya kumaliza elimu ya juu. Katika madhehebu kadhaa ya Ukristo linatumika katika ibada mbalimbali, pengine kwa jina la "pluviale" (yaani "nguo ya mvua"; kwa Kiingereza: "cope").


Muundo ni fomu ya kitu au mipaka yake ya nje, muhtasari, au uso wa nje, kinyume na mali nyingine kama rangi, texture, au muundo wa nyenzo. Wanasaikolojia wameelezea kwamba wanadamu wanapunguza picha katika maumbo rahisi ya jiometri inayoitwa geons. Mifano ya geons ni pamoja na mbegu na nyanja. Maumbo fulani rahisi yanaweza kuwekwa katika makundi machache. Kwa mfano, polygoni zinawekwa kulingana na idadi yao ya kando kama pembetatu, quadrilateralo, pentagoni, nk. Kila moja ya haya imegawanywa katika makundi madogo;pembetatu inaweza kuwa equilateralo, isosceesli, obtuse, papo hapo, scalene, nk wakati quadrilaterals inaweza kuwa mstatili, rhombi, trapezoids, mraba, nk. Maumbo mengine ya kawaida ni pointi, mistari, ndege, na sehemu za conic kama vile ellipses, duru, na parabolas. Miongoni mwa maumbo ya kawaida ya 3-dimensional ni polyhedra, ambayo ni maumbo na nyuso za gorofa; Ellipsoids, ambayo ni vitu vyema vya yai au vyema; Mitungi; Na mbegu. Ikiwa kitu kinaanguka katika moja ya makundi haya hasa au hata takriban, tunaweza kutumia kuelezea sura ya kitu.


Ketusi (Cetus kwa Kilatini na Kiingereza) . ni jina la kundinyota karibu na ikweta ya anga. Ketusi linaenea kwenye pande zote mbili za ikweta ya anga na iko pia karibu na mstari wa ekliptiki. Kundinyota jirani zake ni Samaki, (zamani Hutu, lat. Pisces), Kondoo (zamani Hamali, lat. Aries) na Nahari (Eridanus au mto wa angani). Ketusi lilijulikana kwa jina hili kwa miaka mingi kati ya mabaharia Waswahili waliotumia nyota kutafuta njia baharini wakati wa usiku. Jina la Ketusi linatokana na Kiarabu قیطس qayṭus ambalo ni umbo la jina asilia la Kigiriki Κήτος Ketos (baadaye Cetus kwa tahajia ya Kilatini)..Wagiriki wa Kale walitumia jina hili kwa kutaja samaki kubwa sana pamoja na dubwana walioaminiwa kukaa baharini. Jina hili kwa umbo la Kilatini limeendelea kuwa jina la kisayansi kwa oda ya Cetacea (nyangumi). Katika mitholojia ya Kigiriki Ketusi alikuwa dubwana aliyetake kumeza Andromeda kutokana na fitina na Poseidon mungu wa bahari. Shujaa Farisi (Perseus) aliingia kati akamwokoa Andromeda. Baadaye wote pamoja na mfalme Kifausi na malkia Cassiopeia waliinuliwa angani kama nyota Ketusi ni kati ya kundinyota lililotajwa tayari na Klaudio Ptolemaio katika karne ya 2 BK kwa jina Kassiopeia.


Historia ya biolojia inapitia maendeleo ya somo hilo muhimu la sayansi. Ingawa biolojia katika mtindo wake wa kisasa ni hatua ya hivi karibuni, sayansi zinazohusiana na zinazojumuishwa ndani yake zimechunguzwa tangu kale. Falsafa ya maumbile ilisomwa tangu siku za ustaarabu wa kale wa Mesopotamia, Misri, Bara Hindi na China. Hata hivyo, asili ya biolojia ya kisasa na mtazamo wake kwa utafiti wa viumbe mara nyingi hupata asili yake kwa Ugiriki wa kale. Huku mafunzo rasmi ya udaktari yakiwa yalianza wakati wa Hippokrates (460 KK hivi - 370 KK hivi), ni Aristotle (384 KK - 322 KK) ambaye alichangia sana ustawisho wa biolojia. Muhimu hasa ni "Historia ya Wanyama" na kazi zake nyingine ambazo alionyesha mwelekeo wa mwanaviumbe, na baadaye kazi za kijarabati zilizolenga usababisho wa kibiolojia na tofauti za uhai. Theophrastus, mrithi wa Aristotle katika Lyceum, aliandika mfululizo wa vitabu juu ya botania ambavyo vilisalia kama mchango muhimu zaidi wa mambo ya kale kwa sayansi za mimea, hadi Karne za Kati.


Mto Wami ni mto wa Tanzania mashariki, unaotiririka katika mkoa wa Morogoro hadi mkoa wa Pwani. Chanzo chake ni katika Milima ya Ukaguru na unaishia katika Bahari Hindi magharibi kwa Zanzibar. Beseni lake ni kubwa: km² 43,946. Matawimto yake ni Mto Mkata upande wa kushoto na Mto Lukigura, Mto Mjonga na Mto Chogoati upande wa kulia. Njia yake inaanza katika Hifadhi ya Mikumi, unakata barabara ya B 129 takriban kilomita 42 kutoka Morogoro. Unaendelea kuelekea mashariki ukipita barabara ya A 14 karibu na Mandera, unaendelea kupita Mvomero na kuishia baharini. Mto huo umepita katika eneo la kambi ya magereza Mbigiri katika Dakawa. Huo mto husifika sana kwa uvuvi katika eneo hilo la Dakawa. Lakini huo mto unajulikana pia kwa kuwa na mamba wengi pamoja na viboko wakubwa. Baadhi ya watu hutumia maji hayo kwa kunywa, kuogea, kufulia, kupikia pamoja na shughuli nyingine. Wakati wa karne ya 19 mto Wami ulikuwa njia mojawapo ambako misafara kutoka pwani ilielekea bara. Ni hasa misafara kutoka Saadani iliyotumia njia hii. Henry Morton Stanley alipita hapa alipomfuata Emin Pasha. Mwaka 1884 Karl Peters na wenzake walitumia njia ya Wami walipoingia Tanganyika bara na kutembelea watawala wa kieneo waliotia sahihi kwenye mikataba iliyoweka chanzo cha kuunda koloni la Afrika ya Mashariki ya Kijerumani.


Halmashauri ya Kiekumeni ya Makanisa (kwa Kiingereza: World Council of Churches, kifupi WCC) ni muundo wa kimataifa unaokusudiwa kuunganisha madhehebu ya Ukristo. Ilianzishwa mwaka 1948. Makao makuu yako Geneva, Switzerland. Halmashauri hiyo ni tunda la juhudi za ekumeni na kauli yake ya msingi ni kwamba: "Halmashauri ya Kiekumeni ya Makanisa ni jumuia ya makanisa yanayomkiri Bwana Yesu Kristo kuwa Mungu na Mwokozi kadiri ya Maandiko, na kwa sababu hiyo yanajitahidi kutekeleza pamoja wito unaoyaunganisha yote kwa utukufu wa Mungu pekee: Baba, Mwana na Roho Mtakatifu". Kati ya wanachama 349 kuna Makanisa mengi ya Waorthodoksi, Waorthodoksi wa Mashariki, Wakatoliki wa Kale, Ushirika wa Kianglikana, Waprotestanti kama vile Walutheri, Wamenno, Wamethodisti, Wamoravian na Wapresbiteri, Wabaptisti na badhi ya Wapentekoste. Kumbe Kanisa Katoliki si mwanachama, ingawa linatuma wawakilishi wake katika mikutano. Kwa jumla yanawakilisha Wakristo milioni 590 katika nchi 150 na jumuia 520,000 zinazohudumiwa na mapadri na wachungaji 493,000.520,000 local congregations served by 493,000 pastors and priests, in addition to elders, teachers, members of parish councils and others. World Council of Churches — World Council of Churches.


Wanyama-upupu (kutoka Kiholanzi neteldier) ni wanyama sahili wa bahari au maji baridi ambao wana seli zinazochoma ngozi na zinazoweza kukamata samaki na wanyama wadogo wengine. Anthozoa kama matumbawe wamekazika chini lakini takriban wote wa Medusozoa huogelea majini. Spishi chache kiasi tu zinatokea majini baridi. Mwili wa wanyama-upupu umeumbwa kwa tabaka la kolajini (collagen) na proteoglycans lililofunikwa na seli nje na ndani. Tabaka la nje la seli liitwa exodermi (exoderm) na tabaka la ndani liitwa gasterodermi (gastroderm). Kati ya mwili ni uwazi wa mmeng'enyo ulio na kipenyo kimoja kilikopo juu katika Anthozao na chini katika Medusozoa. Anthozoa wana minyiri mifupi kiasi kuzunguka kipenyo hiki, lakini minyiri ya konyeza ni mirefu. Wanyama-marija Spishi mbalimbali za wanyama-marija (na kiti cha pweza) Ua-bahari njano Ua-bahari kijani Maua-bahari machungwa Konyeza-sanduku Hidra Yavuyavu Konyeza-masikio Konyeza madoa Konyeza-kikonyo Konyeza-kikonyo juu ya nyasi-bahari Kidusia cha kalambezi (Myxozoa) Polypodium hydriforme


Qatar Airways Company Q.C.S.C. ni shirika la ndege la kimataifa linalotoa huduma za usafiri wa anga duniani. Ndiyo shirika kuu la nchi ya Qatar, Uarabuni, ikiwa na makao yake mjini Doha. Ni moja kati ya ndege sita zilizotuzwa nyota tano na Skytrax, zikiwemo Kingfisher Airlines, Cathay Pacific, Asiana Airlines na Singapore Airlines.Wengi hupenda kutumia shirika hili kwa huduma za usafiri. Algeria Algiers - Houari Boumedienne Airport Egypt Alexandria - Alexandria International Airport Cairo - Cairo International Airport Luxor - Luxor International Airport Libya Tripoli - Tripoli International Airport Morocco Casablanca - Mohammed V International Airport Sudan Khartoum - Khartoum International Airport Tunisia Tunis - Tunis-Carthage International Airport South Africa Cape Town - Cape Town International Airport Johannesburg - OR Tambo International Airport Kenya Nairobi - Jomo Kenyatta International Airport Seychelles Mahé - Seychelles International Airport Tanzania Dar es Salaam - Mwalimu J.K. Nyerere International Airport Nigeria Lagos - Murtala Mohammed International Airport People's Republic of China Beijing - Beijing Capital International Airport Guangzhou - Guangzhou Baiyun International Airport Hong Kong - Hong Kong International Airport Shanghai - Shanghai Pudong International Airport Japan Osaka - Kansai International Airport Tokyo - Narita International Airport [begins 26 Aprili] South Korea Seoul - Incheon International Airport Bangladesh Dhaka - Zia International Airport India Ahmedabad -


Historia (kutoka Kigiriki ιστορια, historia; pia "tarehe" kutoka Kiarabu تاریخ tarih kwa maana ya "historia": pia tena "mapisi") ni somo kuhusu maisha ya binadamu na utamaduni wao wakati uliopita. Mara nyingi neno hilo lina pia maana ya maarifa yoyote kuhusu wakati uliopita, yawe au yasiwe maarifa ya watu (kwa mfano "historia ya ulimwengu"). Historia ni hasa mfululizo wa habari za mambo yaliyotokea pamoja na sababu zake. Binadamu anaziandika ili kuelewa maisha yake, yaani ametokea wapi, amepata mafanikio gani na matatizo gani. Historia inatufundisha kuishi: kumbukumbu za mambo ya zamani (vita, uhuru, viongozi na mengineyo) zinatuwezesha kuendelea vizuri zaidi. Wanahistoria wanapata maarifa yao kutoka maandishi ya zamani (hasa kwa historia andishi), kutoka fasihi simulizi na kutoka akiolojia (hasa kwa historia ya awali). Historia ya Afrika Historia ya Amerika Historia ya Asia Historia ya Australia Historia ya Ulaya Historia ya Wokovu Historia ya Kanisa Historia ya teolojia Historia ya utawa Historia ya Kanisa Katoliki Historia ya Uislamu Miaka Vita [1]


Kwenjugo ni jina la kata ya Handeni mjini katika Mkoa wa Tanga , Tanzania. Kwa mujibu wa sensa iliyofanyika mwaka wa 2012, kata ina wakazi wapatao 7,115 waishio humo. Sensa ya 2012, Tanga - Handeni DC[dead link]


Yuzhno-Sakhalinsk (Kirusi: Южно-Сахалинск) ni mji wa Urusi. Ina wakazi 192.780. Iko katika mkoa wa Sakhalin Oblast. Orodha ya miji ya Urusi


Dudinka (Kirusi: Дудинка) ni mji wa Urusi. Ina wakazi 21.978. Iko katika mkoa wa Krasnoyarsk Krai. Orodha ya miji ya Urusi


Minyoo-bapa ni wanyama wanaofanana na minyoo, lakini wao hawana uwazi wa mwili (coelom). Kwa hivyo hawana ogani za mfumo wa mzunguko wa damu au za mfumo wa upumuaji na lazima mwili uwe bapa ili oksijeni iweze kuingia kwa mtawanyiko. Mwili wao una uwazi umoja, ule wa mmeng'enyo, lakini uwazi huu una kipenyo kimoja tu pamoja kwa umezaji na kwa utoaji. Kuna minyoo-bapa ambao huishi kwa maji au kwa udongo. Kwa kawaida hawa hula wanyama wadogo lakini pia wanyama wakubwa kuliko wao wenyewe, kama konokono. Zaidi ya nusu ya spishi zote za minyoo-bapa ni vidusia, k.m. mategu. Hawa hufyonda virutubishi vilivyoyeyuka katika giligili za mwili wa mwenyeji. Catenulida (Catenula lemnae) Rhabditophora/Macrostomorpha (Dolichomacrostomum uniporum) Rhabditophora/Trepaxonemata (tegu wa ng'ombe: Taenia saginata)


Upara (kwa Kiingereza baldness) ni hali ya kutokuwa na nywele au ukosefu wa nywele mahali ambapo mara nyingi hukua, hasa kichwani. Aina ya upara ya kawaida zaidi ni upungufu wa nywele unaowatokea hatua kwa hatua binadamu wanaume na viumbehai wengine na ambayo huitwa "mkondo wa upara wa kiume". Kiasi na mikondo ya upara vinaweza kutofautiana sana, baina ya mikondo ya kiume na ya kike ya alopeshia (androgenic alopecia au alopecia androgenetica), alopecia areata, ambayo huhusisha upotevu wa baadhi ya nywele kichwani na alopecia totalis, ambayo huhusisha upotevu wa nywele zote kichwani, hadi aina iliyokithiri zaidi ambayo ni universalis alopecia, inayohusisha kupoteza nywele zote kichwani na mwilini. Istilahi alopeshia hutokana na neno la Kigiriki αλώπηξ, alópex, inayomaanisha mbweha. Asili ya matumizi hayo ni kuwa mnyama huyu huvua manyoya yake mara mbili kwa mwaka. Ishara ya upara ni ukosefu wa nywele juu ya kichwa cha mtu. Mgongo wa mwanamume aliye na mkondo wa upara wa kiume J. Craig Venter, ambaye mlolongo wake kamili wa DNA umechapishwa, kuonyesha mkondo wa upara wa kiume Mwigizaji wa Uingereza David Suchet ana upara mkubwa Baadhi ya watu walio na upara wa visehemu huamua kunyoa nywele zote Matukio ya upara wa kiolezo hutofautiana miongoni mwa idadi kubwa ya watu kwa misingi ya maumbile ya jeni; sababu za kimazingira hazionekani kuathiri sana aina hii ya upara.


Tawimto (kwa Kiingereza: tributary) ni mto unaoishia katika mto mwingine ambao kwa kawaida ni mkubwa zaidi. Kwa kawaida maji ya eneo fulani hutiririka chini na kuwa vijito na mito hadi kuishia katika mto mkuu unaobeba maji yote hadi baharini, ziwa kubwa, madimbwi au wakati mwingine katika sehemu ya jangwa yanapopotea. Mto unaofikia mwisho hutazamwa kuwa mto mkuu wa beseni, na mingine yote ni matawimto yake, ama moja kwa moja au kupitia tawimto lingine. Wataalamu wakiorodhesha mito yote ya beseni la mto fulani hutumia hasa taratibu mbili tofauti za kuorodhesha mito hii: hesabu kutoka chanzo cha mto mkuu kuelekea mdomo hesabu kutoka mdomo wa mto mkuu Matawimto huorodheshwa kuwa ya kushoto au kulia. Hapo msimamo daima hufuata mwelekeo wa maji kutoka chanzo kwenda mdomoni. Kwa mfano pala ambako mto Ruvuma ni mpaka kati ya Tanzania na Msumbiji ukielekea Bahari Hindi, mito yote inayoingia Ruvuma kutoka upande wa Msumbiji ni matawimto ya kulia, mito yote inayoingia kutoka upande wa Tanzania ni matawimto ya kushoto. Neno hili "tawimto" haijatumiwa sana na waandishi na wasemaji wa Kiswahili, ni kati ya istilahi za sayansi zilizopendekezwa na kamusi ya KAST, uk.306.


Rostov juu ya Don (Kirusi: Ростов-на-Дону) ni mji wa Urusi. Ina wakazi 1,068,267. Iko katika mkoa wa Rostov Oblast. Orodha ya miji ya Urusi


Mkoa wa Songwe ni kati ya mikoa 31 ya Tanzania yenye postikodi namba 54000 ukiwa umemegwa kutoka ule wa Mbeya mwaka 2016. Jina la mkoa limetokana na lile la mto Songwe. Makao makuu yako Vwawa. Mkoa huu una wilaya za Ileje Mbozi Momba Songwe Orodha ya mito ya mkoa wa Songwe https://www.tcra.go.tz/images/documents/postcode/mtwara.pdf[dead link] Blogu ya habari za Songwe (2017) Mbeya Region Socioeconomic Profile katika TZOnline (Kiingereza)


Shilingi ya Tanzania (kwa Kiingereza Tanzanian shilling; kifupi: TSh; code: TZS) ni fedha rasmi ya Tanzania. Imegawanyika katika senti (cents kwa Kiingereza) 100. Shilingi ya Tanzania ilishika nafasi ya East African shilling tarehe 14 Juni 1966 at par. Kabla yake katika maeneo ya Tanzania ya sasa ziliwahi kutumika East African florin, East African rupee, Zanzibari rupee, Zanzibari riyal na German East African rupie. Shilingi 100 zinaandikwa "100/=" au "100/-". Senti 50 zinaandikwa =/50 au -/50. Uchumi wa Tanzania (2012) "Tanzania", The Banknote Book. San Francisco, CA: www.BanknoteNews.com.  Wikimedia Commons ina media kuhusu: Shilingi ya Tanzania Bank of Tanzania page on circulating banknotes Archived 18 Januari 2013 at the Wayback Machine.


Maambukizo humaanisha kuingia kwa vidubini katika mwili geni kama vidubini hivi vinabaki, vinazaa na kuenea. Maambukizo mara nyingi yanasababisha magonjwa yanayoitwa "magonjwa ya kuambukiza". Si lazima kila ambukizo lisababishe ugonjwa, lakini magonjwa mengi ni magonjwa ya kuambukiza. Kuna vidubini ambavyo vinaishi ndani ya mwili wa binadamu bila kusababisha hasara; kuna hata vidubini ambavyo ni muhimu kwa maisha na afya ya binadamu, kwa mfano bakteria nyingi zinazoishi ndani ya utumbo na kusaidia Mmeng'enyo wa chakula. Lakini vingine vinaweza kusababisha hasara ama kwa sababu vinatoa sumu fulani au kwa sababu vinasababisha upinzani mkali wa mfumo wa kinga wa mwili ambao ni hatari kama idadi ya vidubini vyenye hasara ni kubwa sana au vikiongezeka haraka mno. Vidubini hivi vyenye uwezo wa kuleta hasara huitwa "pathojeni" (kutoka Kiingereza pathogen) yaani "sababishi mateso". Ambukizo hutokea kama vidubini hatari vinaingia mwilini, kukuta mazingira vinapoweza kustawi na kuongezeka. Uvamizi wa vidubini vya nje kwenye mwili hutokea kila siku mara nyingi maana hewa tunaopumua, vitu tunavyogusa na chakula tunachokula, vyote vimejaa uhai kwa umbo la bakteria, virusi na kadhalika. Mara nyingi mfumo wa kinga mwilini unatambua vidubini vya kigeni na kuviharibu bila sisi wenyewe kutambua hali isiyo kawaida.


Rasi Hoorn (kwa Kihispania Cabo de Hornos, kwa Kiingereza Cape Horn) ni rasi katika Chile kwenye sehemu ya kusini kabisa ya Amerika Kusini. Ni mahali ambako maji ya Pasifiki na maji ya Atlantiki hukutana. Jina linatokana na mji wa Hoorn katika Uholanzi, kwa sababu walikuwa mabaharia kutoka mji ule waliochora rasi hii kwenye ramani mara ya kwanza na kuiteulia jina. Rasi Hoorn ni ncha ya kusini ya funguvisiwa la Tierra de Fuegos (kwa Kiingereza fireland) ambavyo ni kundi la visiwa linalozunguka sehemu ya kusini ya Amerika Kusini bara. Kabla ya kujengwa kwa Mfereji wa Panama njia ya rasi Hoorn ilikuwa njia muhimu kwa meli kati ya bahari mbili. Mizigo mingi iliyoelekea Kalifornia, Chile au Peru ilipita huko au kwenye mlangobahari wa Magellan uliopo takriban kilomita 120 upande wa kaskazini. Rasi Hoorn ilitazamwa kuwa hatari kutokana na baridi, dhoruba kali, ukungu wa mara kwa mara, mkondo wa bahari na kutokea kwa siwa barafu kutoka Antaktiki. Zaidi ya meli na jahazi kubwa 800 ziliharibika huko kwa kuzama au kugonga miamba, na watu zaidi ya 10,000 walikufa katika ajali hizo. Ndiyo sababu ikaitwa "makaburi ya mabaharia".


Walanyoka ni nyoka wenye sumu wa jenasi Polemon katika familia Lamprophiidae. Wamepewa jina hili kwa sababu hula nyoka wengine wadogo kuliko wao wenyewe. Nyoka hawa sio warefu sana, sm 85 kwa kipeo. Kichwa hakina shingo na mkia ni mfupi sana wenye ncha kama msumari. Rangi yao ni nyeusi au kahawia iliyoiva sana. Kichwa au kisogo kinaweza kuwa cheupe, njano au hudhurungi. Walanyoka huishi katika vishimo au chini ya takataka za majani ambapo huwinda nyoka wengine. Chonge ni meno ya nyuma na zina mitaraza. Wakishikwa na mtu hawawezi kuingiza sumu yao. Kwa hivyo nyoka hawa sio hatari. Polemon acanthias, Mlanyoka wa Reinhardt (Reinhardt's snake-eater) Polemon barthii, Mlanyoka wa Gini (Guinea snake-eater) Polemon bocourti, Mlanyoka wa Bocourt (Bocourt's snake-eater) Polemon christyi, Mlanyoka Mashariki (Eastern snake-eater) Polemon collaris, Mlanyoka kichwa-hudhurungi (Fawn-headed snake-eater) Polemon fulvicollis, Mlanyoka kisogo-njano (Yellow-necked snake-eater) Polemon gabonensis, Mlanyoka wa Gaboni (Gabon snake-eater) Polemon gracilis, Mlanyoka Mwembamba (Graceful snake-eater) Polemon griseiceps, Mlanyoka wa Kameruni (Cameroon snake-eater) Polemon leopoldi, Mlanyoka wa Rwanda (Rwandan snake-eater) Polemon neuwiedi, Mlanyoka wa Kodivaa (Ivory Coast snake-eater) Polemon notatus, Mlanyoka Madoadoa (Spotted snake-eater) Polemon robustus, Mlanyoka wa Kongo (Congo snake-eater) Spawls, S., Howell, K., Drewes, R. & Ashe, J. (2002) A field guide to the Reptiles of East Africa.


Bafu (pia maliwato) ni chumba kilichotengwa cha kuogea ambacho walau huwa na beseni au karai la kuogea. Huenda bafu ikawa ndani ya nyumba kunakokaa watu au hata nje kando ya nyumba ile. Katika nyumba za kisasa, bafu huambatanishwa na choo. Katika jamii ya Kiamerika, neno bafu huashiria mahala pa kukogea na pia kutabawali. Kwa hivyo, mabafu yao huwa na choo ndani. Neno hili, pamoja na neno hamamu, linaweza kutaja pia jengo lenye beseni kubwa la kuogelea kwa umma wa watu wengi au watu kuoga. Kihistoria kuwepo kwa bafu au hamamu za kijamii kulikuwa taasisi muhimu kwa afya ya umma. Katika mazingira ambako teknolojia haikuwa bado na uwezo ya kupeleka maji na nishati katika kila nyumba, bafu au hamamu za umma ziliwapa watu wengi nafasi ya kujisafisha na hivyo kupunguza nafasi za kusambaa kwa magonjwa yanayotegemea uchafu. Katika historia za jamii nyingi, kukoga hakukufanywa na mtu akiwa peke yake. Watu walioga wakiwa pamoja. Hata leo, tendo la kukoga kwa pamoja bado lafanywa katika nchi kama Japani na Uturuki ambako bafu huwa kubwa na watu huingia kukoga wote pamoja. Bafu la kwanzal ilionekana miaka ya 3000 kabla ya ujio wa Yesu Kristo.


Tawi la Utendaji, pia mkono wa utendaji, ni tawi la serikali ambalo hutendesha mamlaka ya serikali. Katika mifumo ya kisiasa iliyotengenezwa kutumia kanuni za utengano wa nguvu, mamlaka yamegawiwa kati ya matawi ya utendaji, bunge na mahakama, ili kuzuia kukolea kwa nguvu kati ya kikundi kidogo cha watu. Katika mfumo huo, kazi ya utendaji ni kutekeleza sheria kama iliyoandikwa na bunge na kuelezewa na mahakama. Tawi la utendaji linaweza kutoa amri za utendaji, kifalme au rais ambazo ni aina ya sheria. Serikali na taasisi zake kama vile, Mashirika ya umma, tume, kamati, halmashauri au bodi (ambazo huwa sehemu ya utendaji), zinaweza kuandika kanuni ambazo pia ni aina ya sheria. Mkono wa utendaji huwa na viongozi wafuatao: kiongozi wa nchi k.v. rais, mfalme, malkia au kiongozi mkuu kabisa kiongozi wa serikali - waziri mkuu, katika serikali za kibunge, au rais, katika serikali za kirais na ambaye pia huwa kiongozi wa nchi baraza la mawaziri History.com staff, "THREE BRANCHES OF GOVERNMENT", History.com, ilipatikana mnamo 27-03-2018 "THE STRUCTURE OF GOVERNMENT IN THE CONSTITUTION OF KENYA 2010", Chuo Kikuu Cha Nairobi, ilipatikana mnamo 27-03-2018


Msimbazi ni kati ya mito ya mkoa wa Dar es Salaam (Tanzania Mashariki) ambao maji yake yanaishia katika Bahari Hindi. Chanzo chake kinapatikana katika vilima vya Pugu, upande wa kaskazini wa Kisarawe. Njia yake ni km 42.5 hadi mdomo wake kwenye daraja la Selander. Mto Msimbazi unapitia eneo lote la Dar es Salaam ikiwa ni mto mkuu wa jiji hili. Mafuriko yake yanaathiri maisha ya watu wengi mara kwa mara. Matawimito makubwa zaidi ni Sinza (Ng'ombe) (urefu km 19.5), Ubungo (km 20) na Luhanga (km 12.15), pamoja na matawimito midogo kama vile Mambizi (km 6.5), Zimbire (km 3.6), Kimanga (km 3), Kinyenyele (km 4.35) na Kwangula (km 2.25). Mto huo una viwango vikubwa vya uchafu, hasa kutokana na kuwepo kwa metali nzito zinazotokana na viwanda na ambazo ni sumu; sumu nyingine zinazidi kutoka kwenye majalala ya takataka ya Vingunguti zikipelekwa na maji ya mvua mtoni. Machinjio makubwa kando ya mto yanaongeza uchafuzi. Vyanzo vingine ni vyoo vya shimo vinavyotumiwa na idadi kubwa ya wakazi.


Uzito wa kitu (jinsi chembe zilivyowekwa kwenye maada) ni kipimo cha nguvu iliyomo kwenye kitu hiko kwa kani ya mvutano. Uzito haupaswi kuchanganywa na dhana inayohusiana na masi. Kwa vitu vidogo duniani, nguvu ya uzito inaelekezwa kuelekea katikati ya sayari. Kwa vitu vingi, kama vile Mwezi unaozunguka pande zote za Dunia, nguvu inaelekezwa kuelekea katikati. Kwa lugha ya kawaida, uzito unaweza kueleweka kirahisi pale unapopimwa karibu na dunia au kwenye uso wa dunia. Uzito kwa kawaida hupimwa kwa kutumia vizio vya masi kama vile kilogramu, gramu n.k., lakini kizio chake ni Newton (kifupi "N"). Kwa miaka mingi ya historia ya binadamu uzito umekuwa ukipimwa katika uso wa dunia. Uzito una uwiano sawa na masi. Kitu chochote chenye masi sawa kina uzito sawa. Imekuwa kawaida kuvitumia vitu hivyo viwili kila siku kwa pamoja. Kwa kawaida inawachanganya watu wengi kuhusiana na vitu hivyo viwili, masi na uzito.


Quirinale ni kilima maarufu katikati ya Roma, mji mkuu wa Italia. Roma mwanzo wake ulikuwa kwenye kilima hicho na katika vingine sita vilivyo katikati ya mji wa leo vinavyoitwa: Palatino, Aventino, Campidoglio, Viminale, Esquilino na Celio.


Kisisili (kwa lugha hiyo: Sicilianu) ni mojawapo kati ya Lugha za Kirumi, ingawa asilimia 20 za maneno yake yana asili ya Kigiriki na Kiarabu. Ndiyo ya kwanza kuwa na fasihi katika ya lugha za Italia. Hadi leo inatumiwa na watu milioni 5 hivi, hasa katika sehemu kubwa kabisa ya kisiwa cha Sicilia, lakini pia Italia Kusini na kokote walikohamia wenyeji wa sehemu hizo. Privitera, Joseph Frederic (2004). Sicilian: The Oldest Romance Language (in en). Legas. ISBN 9781881901419.  Abulafia, The end of Muslim Sicily cit. Alio, Jacqueline (2018). Sicilian Studies: A Guide and Syllabus for Educators. Trinacria. ISBN 978-1943-63918-2.  Arba Sicula Volume II, 1980 (bilingual: Sicilian and English) Bonner, J. K. "Kirk" (2001). Introduction to Sicilian Grammar. Legas. ISBN 1-881901-41-6.  Camilleri, Salvatore (1998). Vocabolario Italiano Siciliano. Edizioni Greco.  Centro di Studi Filologici e Linguistici Siciliani (1977–2002) Vocabolario Siciliano, 5 volumi a cura di Giorgio Piccitto, Catania-Palermo (the orthography used in this article is substantially based on the Piccitto volumes). Cipolla, Gaetano (2004).


Aslay Isihaka Nassoro (maarufu kama Dogo Aslay; alizaliwa 6 Mei, 1995) ni msanii wa muziki wa kizazi kipya kutoka Tanzania. Alianza kufahamika kuanzia mwaka 2011 baada ya kutoa kibao chake cha Nakusemea alichokitoa akiwa chini ya Mkubwa Fella. Kabla ya hapo, alitoa wimbo mwingine uitwao Niwe Nawe akiwa amemshirikisha Temba. Baadaye akatoa nyimbo nyingine kadhaa kabla ya kujiunga na bendi ya vijana ya Yamoto Band. Akiwa ndani ya bendi hiyo, alionesha uwezo mkubwa wa kuimba, akiwa na wenzake, Beka Flavour, Maromboso na Enock Bella. Nyimbo alizoshiriki kutunga na kuimba akiwa Yamoto Band ni pamoja na Yamoto (Nitajuta), Cheza Kwa Madoido, Mama, Nisambazie Raha na nyingine nyingi. Yamoto Band haikudumu sana ambapo ilianza 2013/2014 hadi 2017 ilipovunjika kwa sababu mbalimbali na wasanii waliokuwa kwenye kundi hilo kuanza kufanya kazi zao kwa kujitegemea. Kuanzia 2017, Aslay akiwa msanii wa kujitegemea chini ya meneja wake wa zamani, Chambuso, alianza upya kung'ara. Akiwa msanii wa kujitegemea, ametoa nyimbo nyingi mfululizo hali ambayo imechanganya wengi, lakini mwenye alielezea kwanini amefanya ni kwa sababu hana nyimbo nyingi alizofanya akiwa msanii wa kujitegemea zaidi ya zile alizokuwa na Yamoto Band Ili asiimbe za Yamoto akiwa kwenye matamasha, kaamua kutoa nyimbo nyingi.


Pepo ni roho wachafu au wabaya wenye nguvu za Kishetani wanaoweza kumshawishi mtu atende mabaya na hata kumwingilia kwa lengo la kumharibia maisha yake kiroho na kimwili. Roho hizo huweza kufikia hatua ya kumpagaa mtu ili kumwendesha afanye mambo mbalimbali kwa kutojielewa kuliko kwa kulewa sana, kama vile kuropoka, kupiga, kurukaruka, kufanya uasherati n.k.


Antonio Meucci (Firenze, Italia, 13 Aprili 1808 – New York, Marekani, 18 Oktoba 1889) alikuwa Mwitalia aliyeanzisha matumizi ya simu toka mwaka 1871 huko Marekani, kabla ya Alexander Graham Bell kujitambulisha serikalini mwaka 1876 kamwa mgunduzi wa njia hiyo ya mawasilianoanga.


Jeshi la majini au Jeshi la wanamaji ni kitengo cha pekee cha jeshi la mataifa mengi kilicho tayari kushindana na maadui kwenye maji hasa baharini. Linajumlisha askari, manowari, meli za kuasaidia manowari, mabandari ya pekee na vituo vingine na pia eropleni za vita ya bahari. Ni hasa nchi zenye pwani la bahari ambako kuna jeshi la pekee la wanamaji. Chanzo katika historia yalikuwa majeshi ya wanamaji ya Karthago, Ugiriki ya Kale na Dola la Roma. Tangu karne ya 19 Uingereza ilikuwa na jeshi la wanamaji kubwa duniani, na katika karne ya 20 nafasi yake ilichukuliwa na wanamaji wa Marekani hasa, lakini pia wa Urusi.


Mlima Kumbaku ni jina la mlima ulioko katika Mkoa wa Dodoma nchini Tanzania. Una urefu wa mita 1,207 juu ya usawa wa bahari. Orodha ya milima ya mkoa wa Dodoma Orodha ya milima ya Tanzania Geonames.org


Monoksidi kabonia (pia: Monoxidi ya kaboni, kwa Kiingereza carbon monoxide) ni kampaundi inayounganisha atomi moja ya oksijeni na atomi moja ya kaboni katika molekuli. Fomula yake ya kikemia ni CO. Inatokea wakati wa kuchoma kaboni, yaani mata ogania, kama kuna oksijeni kidogo tu; katika mchakato wa kawaida hutokea dioksidi kabonia. Ni fueli nzuri inaoonyesha miale ya buluu wakati wa kuwaka. Katika hali ya gesi ni sumu kali isiyo na ladha, harufu wala rangi. Inaweza kusababisha kifo kama moto unawaka katika nyumba au jikoni na watu wanaivuta ndani ya mapafu; inaingia katika damu na kuzuia usafirishaji wa oksijeni katika seli nyekundu za damu. Monoksidi kabonia ina matumizi mbalimbali ya kiteknolojia, kwa mfano katika uzalishaji wa chuma kutoka mbale kwa sababu inaondoa oksijeni kwenye mbale unaoyeyushwa. Fomula yake ni 2C + O2 → 2CO au kwa kupuliza mvuke wa maji katika makaa ya kuwaka C + H2O → CO + H2 Iliwahi kutumiwa kama fueli ya magari kwa kuchoma vipande vya kuni kwa joto duni na gesi iliweza kuchomwa ndani ya injini ya gari. International Chemical Safety Card 0023 National Pollutant Inventory - Carbon Monoxide Archived 8 Februari 2009 at the Wayback Machine.


Majiranukta kwenye ramani: 8°58′54″S 39°31′02″E / 8.98173°S 39.51722°E / -8.98173; 39.51722 Kisiwa cha Kilwa ni kisiwa kimojawapo cha Tanzania ambacho kinapatikana katika Bahari ya Hindi. Kipo karibu na pwani ya Mkoa wa Lindi kikitazama mji mdogo wa Kilwa Masoko. Kisiwa cha Kilwa ni mahali mashuhuri kihistoria na kina maghofu ya Kilwa Kisiwani iliyokuwa mji muhimu wa biashara kwenye pwani ya Uswahilini. Orodha ya visiwa vya Tanzania Kilwa Kisiwani


Mto Mlandizi ni kati ya mito ya mkoa wa Pwani (Tanzania mashariki). Maji yake yanaelekea Bahari Hindi. Mito ya Tanzania Orodha ya mito ya mkoa wa Pwani Geonames.org


Mto Upepo ni kati ya mito ya Unguja (Tanzania Visiwani). Maji yake yanaishia katika bahari Hindi. Mito ya Tanzania Orodha ya mito ya Unguja Geonames.org


Marc André ter Stegen (alizaliwa 30 Aprili 1992) ni mchezaji wa mpira wa miguu wa Ujerumani. Anacheza kama golikipa wa klabu ya Barcelona FC na timu ya taifa ya Ujerumani. Baada ya majira manne katika Bundesliga na Borussia Dortmund, alijiunga na Barcelona kwa € milioni 12 mwaka 2014. Alipata vikombe vinne katika msimu wake wa kwanza nchini Hispania. Kucheza kwa Barcelona ligi ya mabingwa Ulaya (UEFA) kumempelekea Ter Stegen kupata umaarufu na kuwa golikipa bora wa msimu wa kwanza. Tarehe 19 Mei 2014, Ter Stegen ulitangazwa kuwa golikipa mpya wa klabu ya Barcelona FC, baada ya uondokaji wa Victor Hipolito Valdés na José Manuel Pinto. Ter Stegen alisaini mkataba wa miaka mitano ambayo inamzuia kuhama hadi Juni 2019.


Mto Sikela ni mto wa mkoa wa Mwanza (Tanzania kaskazini magharibi) ambao maji yake yanaingia katika ziwa Viktoria na hatimaye yanaelekea Bahari ya Kati kupitia mto Naili. Mito ya Tanzania Orodha ya mito ya mkoa wa Mwanza Geonames.org


Kiambishi tamati (au viambishi tamati katika dhana ya wingi) ni aina za viambishi vinavyopatikana baada ya mzizi wa neno. Mfano: neno "WANALIMIANA" linaundwa hivi: - WA - NA - LIM (mzizi) - I - AN - A Kwa hiyo, I, AN na A ni viambishi tamati.


Robo (kutoka neno la Kiarabu ربع rob) ni kipande cha kitu kizima au sehemu ya nne ya jumla fulani. Katika hisabati ni kwamba jumla hiyo imegawiwa katika sehemu nne zilizo sawa. Hivyo inaandikwa 1/4 au 0.25 au 25 %. Robo ni nusu ya nusu na hivyo robo mbili ni sawa na nusu ya kitu au 50% au 0.5.


Amerika ya Kusini ni bara la magharibi ambalo kwa kiasi kikubwa sana linaenea upande wa kusini wa Ikweta. Inapakana na Bahari ya Pasifiki upande wa Magharibi, na Bahari ya Atlantiki upande wa Mashariki. Kaskazini inaunganika na Amerika ya Kaskazini kwa njia ya shingo ya nchi ya Panama. Neno "Amerika" limetokana na jina la kwanza la Mwitalia Amerigo Vespucci (1451-1512). Vespucci alikuwa baharia na mfanyabiashara katika utumishi wa familia ya Medici kutoka Firenze (Italia). Tangu mwaka 1499 alisafiri kwenye pwani za Amerika ya Kusini na Amerika ya Kati akaandika kitabu juu ya safari zake. Humo aliandika ya kwamba hakukubaliana na Kristoforo Kolumbus ya kwamba visiwa na nchi zilizofikiwa na Kolumbus zilikuwa sehemu ya Uhindi. Amerigo alipendekeza ya kwamba zilikuwa sehemu za "dunia mpya" au bara jipya akiwa mtu wa kwanza kuandika hivyo. Mwanajiografia Mjerumani Martin Waldseemüller alitumia jina la "Amerika" kwa heshima ya Amerigo alipochora ramani yake ya dunia ya mwaka 1507. Amerika ya kusini huwa na kanda 3 kubwa: Milima ya Andes inayoelekea upande wa magharibi kutoka kaskazini hadi kusini Mabeseni ya mito upande wa mashariki wa Andes maeneo ya nyanda za juu upande wa mashariki wa Andes Zote ziko juu ya bamba la Amerika ya Kusini Andes ni safu ya milima ndefu zaidi duniani, ikiwa na urefu wa kilomita 7,500 kuanzia Venezuela hadi Patagonia (Argentina).


Khadija Hassan Aboud (amezaliwa tarehe 7 Mei 1964) ni mwanasiasa Mtanzania na mwanachama wa Chama cha kisiasa cha Chama Cha Mapinduzi (CCM). Amechaguliwa kuwa mbunge wa Viti maalum vya wanawake kwa miaka 2015 – 2020. Tovuti ya Bunge la Tanzania, iliangaliwa Mei 2017


Usanifu majengo ni sanaa na sayansi ya kubuni muundo na sura ya majengo. Sanaa na sayansi hii inajumuisha pia mambo kama mipango miji, usanifu wa eneo la kujenga, na hata ubunifu wa samani zitakazotumika ndani ya jengo. Watu wanaojihusisha na haya huitwa "wasanifu majengo". Wanahitaji elimu ya ujenzi, hesabu, sanaa, teknolojia, elimu jamii na historia. Msanifu wa kwanza anayejulikana kwa jina ni Imhotep wa Misri ya Kale. Mbinu za usanifu hutegemea teknolojia inayopatikana, hali ya hewa, hali ya jamii, utaratibu wa siasa yake, hali ya uchumi na mengine mengine. Nchi na tamaduni mbalimbali ziliunda aina tofauti za usanifu majengo.


Sentimita ('pia: sentimeta; kifupi: cm) ni kipimo cha urefu. Ni sawa na sehemu ya mia moja au asilimia moja ya urefu wa mita ambayo ni kipimo cha kimataifa cha SI. Kipimo cha kulingana kwa eneo ni sentimita ya mraba (cm²). Sentimita si kiwango rasmi katika utaratibu wa SI, lakini inafaa sana katika matumizi ya kila siku. Sentimita moja huwa ni upana wa kucha ya kidole cha mtu mzima. millimita << sentimita << desimita << mita << kilomita Sentimita moja ni sawa na: 0.01 mita 0.3937 inchi (inchi 1 ni 2.54 sentimita) Mita CJK Compatibility excerpt from The Unicode Standard, Version 4.1.


Mkoa wa Kilimanjaro ni kati ya mikoa 31 ya Tanzania wenye postikodi namba 25000. Mlima Kilimanjaro, mlima mrefu kupita yote barani Afrika, umo ndani ya mkoa wa Kilimanjaro. Jina la mlima huu ndilo limeupatia mkoa jina lake. Mkoa wa Kilimanjaro umepakana na Kenya upande wa kaskazini, Mkoa wa Tanga upande wa kusini na mikoa ya Manyara na Arusha upande wa magharibi. Mkoani Kilimanjaro kuna wakazi wapatao 1,640,087 (sensa ya mwaka 2012). Makabila makubwa mkoani humo ni Wachagga, Wagweno na Wapare, ambapo pia kuna makabila mengine madogomadogo kama Wamasai na Wakamba. Makao makuu ya mkoa huu ni Moshi. Katika sekta ya elimu wakazi wameendelea kidogo kwa maeneo ya mjini, lakini katika sehemu za vijijini elimu bado inatetereka kwa kiasi kikubwa, maana teknolojia ya utandawazi katika eneo kubwa haijashamiri. Mkoa wa Kilimanjaro una wilaya 7 ambazo ni: Hai, Mwanga, Moshi mjini, Moshi vijijini, Rombo na Same na ile mpya ya Siha. Wakati wa uchaguzi mkuu wa Tanzania mwaka 2015 mkoa huu ulikuwa na majimbo ya uchaguzi yafuatayo: Hai : mbunge ni Freeman Mbowe (Chadema) Siha : mbunge ni Dk.


Tundu Antiphas Mughwai Lissu (alizaliwa 20 Januari 1968) ni mwanasiasa wa Chama cha Demokrasia na Maendeleo (CHADEMA) nchini Tanzania. Alichaguliwa kuendelea kuwa mbunge wa jimbo la Singida Mashariki katika bunge la Jamhuri ya Muungano wa Tanzania katika uchaguzi wa mwaka 2015. Tungu Lissu husifika kwa tabia yake kuikosoa serikali kwa kiasi kikubwa akitumia taarifa na takwimu nyingi. Kumekuwa na matatizo chungunzima yaliyowekwa wazi na mbunge huyu na alishawahi kusema hatanyamaza kuikosoa serikali, labda afe. Alisema hivyo kwa sababu mara kadhaa alikamatwa na polisi na kutiwa ndani hadi alipokubaliwa kuweka dhamana. Mnamo tarehe 7 Septemba 2017 majira ya saa saba mchana alipigwa risasi 38, lakini 16 tu katika hizo ndizo zilizompata katika sehemu za mkononi, miguuni na tumboni. Tukio hilo lilitokea nyumbani kwake Dodoma Area D. Baada ya kupata matibabu ya awali, Lissu alisafirishwa hadi jijini Nairobi kwa matibabu zaidi. Baada ya hapo alisafirishwa hadi Ubelgiji alipoendelea kufanyiwa upasuaji hadi kufikia operesheni 22. Tukio hili limelaaniwa vikali na viongozi na watu mashuhuri mbalimbali nchini Tanzania, ikiwa ni pamoja na Rais John Magufuli aliyeandika kwa masikitiko katika ukurasa wake wa Twitter kwa kulaani tendo hilo lisilo la kibinadamu.


Wangoni ni kabila la watu wa Kusini mwa Tanzania wanaoishi katika Mkoa wa Ruvuma, hasa upande wa kusini wa Songea. Pia kihistoria yapo makundi yaliyoingia upande wa magharibi mwa Tanzania. Pia wako Msumbiji. Lugha yao ni Kingoni. Asili yao ni Wazulu walioenea kutoka Afrika Kusini kufuatia mapigano kati ya Makaburu na Wazulu huko Afrika ya Kusini karne ya 19. Pengine Wangoni wamelaumiwa kwa kujificha kuonesha maarifa yao hasa katika sanaa ya muziki na maigizo. Pia katika masuala ya elimu na biashara wao si washiriki wakubwa, mwamko ni mdogo. Ikumbukwe kuwa Wangoni waliowahi kuvuma katika muziki na maigizo ambao wamekulia Songea ni Bambo na kapteni Komba. Lakini inaonekana kuwa Wangoni ni maarufu sana katika kuimba katika sherehe na maombolezo; wana nyimbo nyingi kwa ajili hizo. Pia katika sanaa ya muziki hupenda kujitokeza kama kundi: fuatilia ngoma zao kama Mganda na Kihoda, Lizombe, Beta n.k. Wangoni wamekuwa wakipoteza uhalisia wao kwa sababu ya kulowea: wanakoenda kukaa hujichanganya mapema na tamaduni za makabila mbalimbali mahalia. Kwa mfano leo kuna Wangoni Wamatengo, Wangoni Wanyasa, Wangoni Wampoto... Jambo hilo ni matokeo ya Wangoni kutopenda kuonesha asili yao, Mfano lugha... ni kama kusema Wangoni ni kabila lilioelewa sana somo la kutojali ukabila.


Lango la Historia | Lango la Biografia | Karibuni | Orodha ya Miaka ◄ | Milenia ya 4 KK | Milenia ya 3 KK | Milenia ya 2 KK | ► ◄ | Karne ya 23 KK | Karne ya 22 KK | Karne ya 21 KK | Karne ya 20 KK | Karne ya 19 KK | ► Karne ya 21 KK (= kabla ya Kristo) ni kipindi cha miaka mia kuanzia tarehe 1 Januari 2100 KK na kuishia tarehe 31 Desemba 2001 KK. Wikimedia Commons ina media kuhusu: Karne ya 21 KK


Kodata (kutoka lugha ya kisayansi: Chordata) ni kundi kubwa la wanyama wenye ugwe wa neva mgongoni. Ugwe unaunganisha neva ambazo ni muhimu kwa mwili kwa jumla na neva za kila sehemu au kiungo zinatoka hapa. Ugwe wa neva unaenda sambamba na mhimili wa seli ambazo ni imara zaidi ama gegedu au mfupa. Mhimili huu ni chanzo cha uti wa mgongo kwa wanyama wengi wa kundi hili na kiunzi cha mifupa cha ndani ya mwili. Kodata waliendelea kutoka kwa wanyama wengine kama Arthropoda wenye kiunzi cha nje. Katika uainishaji wa kisayansi Kodata ni faila ya wanyama (Animalia). Nusufaila yenye spishi nyingi ni Vertebrata. Hapa mhimili wa kati unaendelea kuwa uti wa mgongo. Samaki, amfibia, reptilia na mamalia ni oda ndani ya vertebrata. Branchiostoma lanceolatum (Cephalochordata) Rhopalaea sp. (Tunicata) Mikunga-ute (Hyperotreti) Salamanda mabaka-njano (Vertebrata) Chordate node at Tree Of Life Archived 24 Februari 2007 at the Wayback Machine. Chordate node at NCBI Taxonomy


Yahya Abdul-Aziz Jemus Junkung Jammeh (* 25 Mei 1965) alikuwa rais wa nchi ya Gambia hadi tarehe 19 Januari 2017. Alichukua madaraka mwaka 1994 alipokuwa luteni wa jeshi mwenye umri wa miaka 29 na kupindua serikali ya mtangulizi wake Dawda Jawara. Baada ya kutawala kama mwenyekiti wa kamati ya kijeshi aliunda chama cha "Alliance for Patriotic Reorientation and Construction" akachaguliwa mara ya kwanza kuwa rais mwaka 1996. Aligombea tena miaka 2001, 2006 na 2011. Alishinda kila mara lakini chaguzi zote zilikosolewa kuwa si halali. Jammeh alikosolewa mara nyingi kwa kutawala kidikteta, kuvunja haki za kibinadamu, kukandamiza magazeti, kuua wapinzani na kusababisha vifo vya watu walioshtakiwa kuwa wachawi au wahamiaji kutoka nchi jirani. Alipogombea tena mwaka 2016 alishindwa na Adama Barrow akatambua matokeo haya na kutangaza mwisho wa urais wake.. Kumbe, baada ya viongozi wa upinzani kutangaza ya kwamba Jammeh na viongozi wengine watafanyiwa utafiti kwa jinai dhidi ya haki za kibinadamu Jammeh alibadilisha msimamo na tarehe 9 Desemba 2016 alitangaza kufutwa kwa matokeo akitaka uchaguzi mpya. Siku mbili baada ya nchi kuvamiwa na nchi jirani kwa idhini ya Umoja wa Mataifa, tarehe 21 Januari 2017 Jammeh alikubali kuachia.


Mia saba sitini na tatu ni namba inayoandikwa 763 kwa tarakimu za kawaida na DCCLXIII kwa zile za Kirumi. Ni namba asilia inayofuata 762 na kutangulia 764. Vigawo vyake vya namba tasa ni: 7 x 109. Namba hurejea miaka 763 KK na 763 BK.


Lango la Historia | Lango la Biografia | Karibuni | Orodha ya Miaka ◄ | Karne ya 20 | Karne ya 21     ◄ | Miaka ya 2040 | Miaka ya 2050 | Miaka ya 2060 | Miaka ya 2070         ◄◄ | ◄ | 2072 | 2073 | 2074 | 2075 | 2076 | 2077 | 2078 | 2079 | 2080 | ► | ►► Makala hii inahusu mwaka 2076 BK (Baada ya Kristo). Wikimedia Commons ina media kuhusu: 2076


Ruhuhu ni jina la kata ya Wilaya ya Ludewa katika Mkoa wa Njombe, Tanzania. Wakati wa wa sensa iliyofanyika mwaka wa 2012, kata ilikuwa na wakazi wapatao 3,821 walioishi humo. Msimbo wa posta ni 59424 . Kata ya Ruhuhu ina undwa na vijiji vitatu ambavyo ni Ngelenge, Ilela na Kipingu. Sensa ya 2012, Njombe - Ludewa DC. Jalada kutoka ya awali juu ya 2016-03-03. Iliwekwa mnamo 2017-03-16.


Wikiindaba 2017 ulikuwa mkutano wa taasisi ya Wikimedia Foundation kwa ajili ya Afrika uliofanyika mjini Accra (Ghana) tarehe 10 - 22 Januari 2017. Waliokaribishwa ni wachangiaji wa Wikipedia na miradi mingine ya maarifa huria kutoka nchi za Afrika pamoja na maafisa wa ofisi kuu ya Wikimedia. Shabaha ilikuwa kuimarisha mawasiliano kati ya washiriki na hali ya media huria barani Afrika. WikiIndaba ni neno lililoundwa na "Wiki" kwa "Wikipedia / Wikimedia" na "Indaba" ambalo ni neno la lugha ya Kizulu yenye maana ya "mkutano, ushauri wa pamoja'. Ilikuwa WikiIndaba ya pili baada ya mkutano wa kwanza uliotokea Afrika Kusini mwaka 2014. Kwa jumla walihudhuria mkutano watu 50 kutoka nchi 13 za Afrika (Afrika Kusini, Algeria, Botswana, Côte d'Ivoire, Ghana, Kamerun, Kenya, Moroko/Uswidi, Misri, Namibia, Nigeria, Tunisia na Uganda), mjumbe wa Wikipedia ya Kiswahili pamoja na wageni kutoka Wikimedia Ujerumani na maafisa wa Wikimedia kutoka Marekani. Wageni wengine walitoka miradi ya maarifa huria kama vile KIWIX na miradi ndani ya Wikimedia kama vile Wiki Loves Africa, Wiki Loves Women, WikiFundi (programu za kuhariri Wikipedia bila intaneti).


Bikira Maria wa Rozari ni jina mojawapo linalotumika kwa Bikira Maria kuhusiana na Rozari yake. Sikukuu yake inaadhimishwa tarehe 7 Oktoba, siku ambayo mwaka 1571 jeshi la majini la Wakristo lilifaulu kushinda lile la Waturuki Waislamu katika mapigano ya Lepanto, karibu na Ugiriki. Ushindi huo haukutegemewa, ila uliombwa na Wakatoliki wa Ulaya nzima kwa Rozari, kama alivyoagiza Papa Pius V. Mjini Roma mwenyewe aliongoza maandamano ya ibada kwa ajili hiyo. Matokeo yake yakawa ya kudumu: Waturuki hawakuweza kuteka Ulaya magharibi wala kwenda Amerika kupitia bahari ya Atlantiki. Basi, Papa alianzisha sikukuu ya kila mwaka kusherehekea ushindi huo. Martyrologium Romanum Chesterton, Gilbert.Lepanto, Ignatius Press, 2004, ISBN 1-58617-030-9 Butler's Lives Of The Saints (April) by Alban Butler (1999) ISBN 0-86012-253-0 page 222 Melleuish, Gregory. "The significance of Lepanto", Quadrant, April 1, 2008. Jalada kutoka ya awali juu ya 2014-06-29. Iliwekwa mnamo 2016-09-16. Wikimedia Commons ina media kuhusu: Bikira Maria wa Rozari


Kikole ni jina la kata ya Wilaya ya Rungwe katika Mkoa wa Mbeya, Tanzania. Wakati wa wa sensa iliyofanyika mwaka wa 2012, kata ilikuwa na wakazi wapatao 3,303 walioishi humo. Msimbo wa posta ni 53536. Sensa ya 2012, Mbeya - Rungwe DC. Jalada kutoka ya awali juu ya 2004-01-02. Iliwekwa mnamo 2017-03-13.


Optatus wa Milevi alikuwa askofu wa Milevi, huko Numidia, katika karne ya 4; anakumbukwa hasa kwa maandishi yake bora dhidi ya Parmenianus na wafuasi wengine wa Donato Mkuu. Optatus alikuwa ameongokea Ukristo, alivyoandika Augustino wa Hippo, labda baada ya kuwa mtaalamu wa kuhubiri Mpagani. Tangu kale Optatus anaheshimiwa na Kanisa Katoliki kama mtakatifu. Sikukuu yake huadhimishwa tarehe 4 Juni. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Mababu wa Kanisa St. Jerome (De viris illustribus, # 110) tells us it was in six books and was written under Valens and Valentinian (364-75). We now possess seven books, and the list of popes is carried as far as Siricius (384-98). Similarly the Donatist succession of antipopes is given (II, IV), as Victor, Bonifatius, Encolpius, Macrobius, Lucianus, Claudianus (the date of the last is about 380), though a few sentences earlier Macrobius is mentioned as the actual bishop. The plan of the work is laid down in Book I, and is completed in six books.


, Dolar (pia dola, Kiing. dollar) ni jina la pesa ya Marekani na nchi mbalimbali duniani. Dola ya Marekani au US-Dollar ndiyo inayojulikana zaidi, lakini kuna nchi zaidi za 20 zinazotumia neno "Dollar" kwa pesa yao. Asili ya jina hilo ni neno la Kijerumani "taler" (au: thaler) kwa ajili ya sarafu ya fedha iliyotolewa kwenye mji wa Joachimsthal kule Bohemia (Ucheki) mnamo mwaka 1518. Wakati ule migodi ya Joachimsthal ilikuwa na fedha nyingi kiasi kwamba mji ulianza kutoa pesa zake. Pesa hizo zilitwa (kufuatana na mji) "Joachimsthaler", iliyofupishwa kuwa "taler" tu. Taler ilikuwa pesa iliyopendwa sana Ulaya ikasambaa kote. Hispania ilitumia jina hilo kwa "dolaro" yake kuanzia mwaka 1575. Dolaro ya Hispania ilikuwa baadaye pesa ya kisheria ya Marekani ilipojitenga na Uingereza na kuanzisha pesa yake mwaka 1792.


Lango la Historia | Lango la Biografia | Karibuni | Orodha ya Miaka ◄ | Karne ya 20 | Karne ya 21     ◄ | Miaka ya 2020 | Miaka ya 2030 | Miaka ya 2040 | Miaka ya 2050         ◄◄ | ◄ | 2049 | 2050 | 2051 | 2052 | 2053 | 2054 | 2055 | 2056 | 2057 | ► | ►► Makala hii inahusu mwaka 2053 BK (Baada ya Kristo). Wikimedia Commons ina media kuhusu: 2053


Milimita (kifupi mm) ni sehemu ya 1000 ya mita moja. Ni sawa na sehemu ya kumi ya sentimita moja. Millimita (mm): Millimita ni sehemu ya kumi ya sentimita moja; sentimita ina millimita kumi, mita ina millimita elfu moja. Ndani ya milimita kuna mikromita (µm) 1,000. mm 1 = cm 0.1 = m 0.001; mm 1 = µm 1,000


Chatu ni spishi za nyoka katika jenasi Python wa familia Pythonidae. Kwa sababu hawana sumu lazima waue mawindo yao kwa njia nyingine. Kwa hivyo huzongamea mwili wao kuzunguka kidari cha mawindo kisha kubana kwa nguvu ili kuzuia mawindo asipumue mpaka afe halafu hummeza mzima. Kwa kawaida chatu ni miongoni mwa majoka makubwa ambayo upata mawindo yake kwa kuvizia au kutega katika njia wapitamo mawindo. Kwa kawaida chatu hukamata wanyama wadogo kiasi kama vile panya, sungura, kanga, mbwa, mbuzi na paa. Spishi kubwa kama chatu kaskazini zinaweza kumeza ndama wa wanyama wakubwa kama vile swala, nyumbu, pofu, kondoo na ng'ombe, na hata binadamu na watoto wake lakini kwa nadra tu. Kwa hivyo kiumbe huyu inaweza kuwa hatari kwa maisha ya viumbe hai wengine. Chatu kulingana na maumbile yao wapo wa aina kuu mbili yaani wembamba na wanene. Chatu wembamba mara nyingi hupatikana hasa katika maeneo ya milimani na chatu wanene hupatikana na upendelea kuishi hasa katika maeneo ya bondeni.


Hades (Kigiriki cha Kale: ᾍδης, Hadēs; kutoka Ἅιδης, Haidēs au Άΐδης, Aidēs; Kidoriki: Ἀΐδας, Aidas) ni mungu wa kuzimu na bwana wa waliokufa katika mitholojia ya Kigiriki. Analingana na Pluto katika dini ya Roma ya Kale.


Shirika la Kimataifa la Usanifishaji (kwa kifupi ISO) ni shirika lenye wajibu wa kuandaa na kutekeleza vipimo vya pamoja kwa sehemu mbalimbali za teknolojia na uchumi duniani. Jina limechaguliwa kutokana na neno la Kigiriki ίσος (isos) linalomaanisha "sawa". Kuna mashirika mawili yanayoshirikiana nalo ambayo ni Kamati ya Kimataifa kwa Teknolojia ya Umeme na Umoja wa Kimataifa wa Vyombo vya Mawasiliano yanayoshughulika teknolojia za kuhusiana na fani zao na zote kwa pamoja ni Umoja wa Usanifishaji wa Dunia. ISO iliundwa mwaka 1947 kama ushirikiano wa nchi 25 zilizoamua kuunganisha jitihadi zao za usafinishaji. Makao makuu yako Geneva (Uswisi). Hadi leo kuna nchi wanachama 163 kati ya mataifa 203 za dunia. Vipimo vinavyokubaliwa hutolewa namba inayoanza kwa herufi ISO kwa mfano ISO 8601 kuhusu namna ya kuandika wakati na tarehe, ISO 4217 kuhusu kutaja hela za nchi za dunia au ISO 668 inayotawala vipimo vya kontena zinazokubaliwa katika biashara ya kimataifa. Tovuti ya ICO (Kiing.) Archived 25 Januari 2007 at the Wayback Machine.


Yeroboamu II (kwa Kiebrania ירבעם השני au יָרָבְעָם; kwa Kigiriki Ιεροβοάμ; kwa Kilatini Jeroboam) alikuwa mwana na mwandamizi wa Yehoashi wa Israeli kama mtawala wa 14 wa Ufalme wa Israeli, ambao aliuongoza kwa mafanikio makubwa miaka 41. Hata hivyo Biblia haisisitizi mafanikio hayo, bali inamhukumu kwa kufuata sera ya kidini ya Yeroboamu I iliyowataka Waisraeli wamuabudu YHWH kwa sura ya fahali ya dhahabu katika mahekalu ya Dani na Beteli ili wasiende Yerusalemu, mji mkuu wa ufalme wa ukoo wa Daudi William F. Albright alikadiria ufalme wake kudumu tangu mwaka 786 KK – hadi 746 KK, wakati E. R. Thiele alisema kuwa alitawala pamoja na baba yake tangu 793 KK hadi 782 KK, halafu peke yake hadi mwaka 753 KK. Alishinda Syria (2Fal 14:26, 27), aliteka Damasko (14:28), na kurudisha mipaka ya Israel ilivyokuwa wakati wa mfalme Daudi. Agano la Kale linamtaja tu katika Kitabu cha Pili cha Wafalme 13:13; 14:16, 23, 27, 28, 29; 15:1, 8; Kitabu cha Kwanza cha Mambo ya Nyakati 5:17; Hosea 1:1; na Amosi 1:1; 7:9, 10, 11.


Hekalu la Yerusalemu lilikuwa kitovu cha ibada za dini ya Uyahudi wakati wa Israeli ya Kale. Kwa jumla kulikuwa na majengo mawili yaliyofuatana kwenye mlima wa hekalu mjini Yerusalemu. Imani ya Kiyahudi inategemea kujengwa kwa hekalu la tatu pamoja na kuja kwa Masiya wakati ujao. Katika imani hiyo sehemu ya Patakatifu pa Patakatifu ndani ya hekalu ilikuwa mahali ambapo Mungu mwenyewe aligusa dunia. Hekalu la kwanza lilijengwa na mfalme Suleimani kuanzia mwaka 957 KK. Hekalu hilo lilichukua nafasi ya hema ya kukutania iliyotunza vifaa vya ibada za Kiyahudi tangu siku za kale (iliaminiwa tangu Musa). Hasa wakati wa urekebisho (622 KK - 609 KK) wa mfalme Yosia hekalu hilo lilifikia hatua ya kuhesabiwa mahali halali pekee pa ibada za sadaka. Hata hivyo kuna taarifa, hasa katika sehemu za zamani za Biblia, kuhusu ibada kwenye "mahali pa juu" (yaani juu ya milima na vilima) zilizolaumiwa baadaye kama ishara ya imani potofu. Hekalu hilo la Suleimani lilibomolewa mwaka 587 KK wakati mfalme Nebukadreza II wa Babeli alipovamia Yerusalemu na kuharibu mji mzima. Baada ya ushindi wa Waajemi juu ya Babeli (mwaka 539 KK) mfalme Koreshi Mkuu aliwaruhusu Wayahudi kujenga upya hekalu.


Utume wa Yesu katika Injili, unaanza na ubatizo wake kwa mkono wa Yohane Mbatizaji katika mto Yordani na unakamilika katika mji mtakatifu wa Yerusalemu kwa kifo chake msalabani. Injili ya Luka (3:23) inasema Yesu Kristo alipoanza utume wake alikuwa "na umri wa miaka 30 hivi". Kwa kawaida wataalamu wa Biblia wanakadiria kwamba mwaka wa kubatizwa ulikuwa kati ya 27 na 29 BK na ule wa kuuawa kati ya 30 na 33. Awali Yesu, baada ya kubatizwa na kukaa siku 40 katika jangwa la Yudea, alifanya kazi ya kitume zaidi katika mkoa wa Galilaya, huko alikokulia, akihubiri na kuponya, pamoja na kufukuza pepo wachafu. Mbali ya hiyo miujiza yake, ni muhimu mwenendo wake wa kukaribiana na watu wa kila aina, bila ubaguzi: tendo lake la kushiriki karamu pamoja na wakosefu lilichukiza wengi, hasa kati ya madhehebu ya Mafarisayo waliokwepa watu hao. Kumbe kwa Yesu lilikuwa dokezo la kwamba Mungu anawaalika wote kutubu na kuingia raha ya ufalme wake. Wakati huohuo aliita baadhi kumfuata kama wanafunzi katika safari zake. Kati yao aliteua mitume 12 kama mwanzo wa Kanisa lake.


Kutoka Wikipedia, kamusi elezo huru Lama ni mnyama wa kufugwa wa spishi Lama glama katika familia Camelidae, anayeishi Amerika Kusini. Lama ametumiwa kwa upana na watu wa milima ya Andes tangu kabla ya historia, kwa nyama yake na kubeba mizigo. Lama mzima ana kimo cha mita 1.7–1.8 juu ya kichwa, na uzito wa kilo 130–200. Wakati wa kuzaliwa, lama mchanga ana uzito wa kilo 9 hadi 14. Kwa kawaida, lama wanaishi miaka 15–25, na lama wengine wamejulikana kuishi zaidi ya miaka 30. Lama ndio wanyama wa kijamii sana, na huishi pamoja katika makundi. Sufu ya lama ni laini sana na haina lanolini. Lama wana akili na huweza kufundishwa kazi rahisi baada ya kuzirudia mara chache. Wakitumia tandiko la mzigo, wanaweza kubeba takribani asilimia 25–30 ya uzito wa mwili wao kwa safari ya km 8–13. Jina la lama lilitokea jina la Kingereza "llama", lililochukuliwa toka lugha ya wenyeji wa Peru. Inaonekana kwamba lama wamekuja kwa asili kutoka nyanda za Amerika Kaskazini takribani miaka milioni 40 iliyopita. Walihamia Amerika Kusini takribani miaka milioni tatu iliyopita. Mwishoni mwa zama ya barafu ya mwisho (miaka 10,000–12,000 iliyopita), wanyama wa familia Camelidae walikuwa wametoweka Amerika Kaskazini.


Lango la Historia | Lango la Biografia | Karibuni | Orodha ya Miaka ◄ | Karne ya 6 | Karne ya 7 | Karne ya 8 | ► ◄ | Miaka ya 580 | Miaka ya 590 | Miaka ya 600 | Miaka ya 610 | Miaka ya 620 | Miaka ya 630 | Miaka ya 640 | ► 610 | 611 | 612 | 613 | 614 | 615 | 616 | 617 | 618 | 619 Makala hii inahusu muongo ya miaka 610 - 619. Wikimedia Commons ina media kuhusu: Miaka ya 610


Lango la Historia | Lango la Biografia | Karibuni | Orodha ya Miaka ◄ | Karne ya 6 | Karne ya 7 | Karne ya 8 | ► ◄ | Miaka ya 600 | Miaka ya 610 | Miaka ya 620 | Miaka ya 630 | Miaka ya 640 | Miaka ya 650 | Miaka ya 660 | ► 630 | 631 | 632 | 633 | 634 | 635 | 636 | 637 | 638 | 639 Makala hii inahusu muongo ya miaka 630 - 639. Wikimedia Commons ina media kuhusu: Miaka ya 630


Wakati wa kusahihisha idadi ya wakazi katika makala ya kila kata unahitaji kusahihisha pia marejeo yake, maana kwa kawaia rejeo ni bado sensa ya 2002. Hapo unahitaji kuweka rejeo kwa sensa ya 2012. Utumie kiungo hiki kama marejeo: <ref>http://www.meac.go.tz/sites/default/files/Statistics/Tanzania%20Population%20Census%202012.pdf JINA WILAYA - JINA MKOA</ref> Nakili maandishi koze na kuibandika katika nafasi ya "cite - marejeo". Futa marejeo ya awali, halafu bofya "Hariri - cite - marejeo". Badala ya maandishi mabichi andika kifupi jina la wilaya na la mkoa (k.m. Kinondoni - Dar es Salaam, au: Temeke - Dar es Salaam).


Fidla (kutoka Kiingereza fiddle; pia: violini, kutoka jina la Kiitalia violino) ni ala ya muziki yenye nyuzi. Idadi ya nyuzi ni 4 zinazopigwa au zaidi kuchuliwa kwa uta. Nyuzi zinawekwa kwa kawaida kwa noti za G, D, A na E. Fidla hufanywa kwa mwili wa mwangwi na shingo. Nyaya hufungwa juu kwenye shingo na hapo zinaweza kukazwa kwa hesi. Upande wa juu wa mwili kuna mashimo mawili yenye umbo la S nyembamba. Fidla inashikwa na mchezaji baina ya bega na kidevu. Kwa kawaida mkono wa kuume hushika uta na kuiteleza kwenye waya na hivyo kutoa sauti. Uta ni kama upinde na kuna riboni kati ya ncha za upinde. Riboni hufanywa kwa nywele za farasi. Vidole vya mkono mwingine husogeza juu ya nyaya na kubadilisha sauti kwa kukaza waya mahali mbalimbali. Play media Fidla zilibuniwa katika Ulaya ya Kusini takriban miaka elfu iliyopita kama nakala ndogo za ala za nyaya kubwa zaidi. Fidla kwa umbo la kisasa zimepatikana tangu karne ya 16 na mwanzoni zilikuwa na nyaya 3 pekee, lakini tangu mnamo mwaka 1600 zilikuwa karibu sawa na ala za leo. Maendeleo hayo yalitokea katika Italia kaskazini. Baadaye mabadiliko madogo yaliendelea kufanywa.


Kua (kutoka Kimalagasy: koa) ni ndege wakubwa kiasi wa jenasi Coua katika nusufamilia Phaenicophaeinae ya familia Cuculidae. Pengine wanaainishwa katika nusufamilia yao Couinae pamoja na kekeo-ardhi wa Asia (Carpococcyx). Jenasi pekee ya Bara la Afrika inayoainishwa katika Phaenicophaeinae ni Ceuthmochares (ukiki). Kua ni ndege wa Madagaska wanaofanana na kekeo. Wana mkia mrefu na miguu mirefu. Kidole cha tatu cha miguu yao kinaweza kukabili mbele au nyuma. Rangi kuu ni kijivu na/au buluu na wana ngozi tupu kuzunguka macho yenye rangi buluu. Kua hula mbegu, matunda madogo, wadudu na wanyama wadogo kama mijusi na vigeugeu. Kinyume na kekeo, kua hulijenga tago lao lenyewe. Jike huyataga mayai meupe 1-3 (2 mara nyingi zaidi).


Mkoa wa Kigoma 2127930 Buhigwe District Council254342 120690 Kakonko District Council167555 81417 Kasulu District Council425794 207421 Kasulu TC 208244 Kibondo District Council261331 125284 Kigoma District Council211566 101499 Kigoma-Ujiji MC 215458 Uvinza District Council383640 189130 Kibondo District Council 261331 Bitare ni jina la kata ya Wilaya ya Kibondo katika Mkoa wa Kigoma, Tanzania. Wakati wa wa sensa iliyofanyika mwaka wa 2012, kata ilikuwa na wakazi wapatao 10496 waishio humo. Sensa ya 2012, Kigoma Region - Kibondo District Council Bunyanbo ni jina la kata ya Wilaya ya Kibondo katika Mkoa wa Kigoma, Tanzania. Wakati wa wa sensa iliyofanyika mwaka wa 2012, kata ilikuwa na wakazi wapatao 13563 waishio humo. Sensa ya 2012, Kigoma Region - Kibondo District Council Busagara ni jina la kata ya Wilaya ya Kibondo katika Mkoa wa Kigoma, Tanzania. Wakati wa wa sensa iliyofanyika mwaka wa 2012, kata ilikuwa na wakazi wapatao 30722 waishio humo. Sensa ya 2012, Kigoma Region - Kibondo District Council Busunzu ni jina la kata ya Wilaya ya Kibondo katika Mkoa wa Kigoma, Tanzania. Wakati wa wa sensa iliyofanyika mwaka wa 2012, kata ilikuwa na wakazi wapatao 23932 waishio humo.


Max Karl Ernst Ludwig Planck (23 Aprili 1858 – 4 Oktoba 1947) alikuwa mwanafizikia kutoka nchi ya Ujerumani. Hasa anajulikana kwa kubuni nadharia ya kwanta. Mwaka wa 1918 alikuwa mshindi wa Tuzo ya Nobel ya Fizikia.


Lango la Historia | Lango la Biografia | Karibuni | Orodha ya Miaka ◄ | Karne ya 3 | Karne ya 4 | Karne ya 5 | ► ◄ | Miaka ya 340 | Miaka ya 350 | Miaka ya 360 | Miaka ya 370 | Miaka ya 380 | Miaka ya 390 | Miaka ya 400 | ► ◄◄ | ◄ | 368 | 369 | 370 | 371 | 372 | 373 | 374 | 375 | 376 | ► | ►► Makala hii inahusu mwaka 372 (Baada ya Kristo). Wikimedia Commons ina media kuhusu: 372


Kumi na mbili ni namba inayoandikwa 12 kwa tarakimu za kawaida na XII kwa namba za Kiroma. Ni namba asilia iliyopo kati ya kumi na moja na kumi na tatu. Kwa Kiswahili cha pwani kuna pia neno "thenashara". Vigawo vyake vya namba tasa ni: 2 x 2 x 3. Katika tamaduni za kale kumi na mbili ilikuwa muhimu hasa kutokana na uhusiano wake na kalenda. Kila mwaka wa jua huwa na vipindi 12 vya mwezi na hivyo miezi 12 ilikuwa msingi wa hesabu ya mwaka. Utamaduni wa nchi mbalimbali, hasa huko Ulaya uliendelea kutumia mfumo duodesimali badala ya mfumo desimali jinsi ilivyo sasa. Maana vitu vya kuhesabiwa vilijumlishwa kwa makundi ya 12: 12, 144 (12x12), 72 (=nusu ya 144). Lugha za Ulaya zina majina ya pekee kwa namba hadi 12. Majina yanayounganishwa kwa namna ya "kumi na ..." yanaanzia 13. Kwa 12 kuna pia jina "dazeni" (kutoka Kiingereza dozend). Pia katika nchi nyingi 12 ilihesabiwa kati ya namba za pekee au namba zenye maana. Tazama matumizi katika Biblia: makabila 12 ya Israeli, Mitume 12 wa Yesu.


Elimu ya visasili (au mithiolojia, Kiing. mythology, kutoka neno la Kigiriki μυθολογία, mithologia, linaloundwa na μῦθος, mithos, "kisasili" na λογία, logia, "elimu") inahusu utafiti juu ya visasili vya makabila mbalimbali ili kuelewa utamaduni wao. Jinsi visasili vilivyoanza haijulikani vizuri, lakini vimekuwa vimechunguzwa tangu kale, kwa mfano huko China na Ugiriki wa Kale. Juhudi kubwa zaidi za kuzilinganisha zilifanywa kuanzia karne ya 19 kwa mitazamo tofauti, chanya au hasi. New Comparative Mythology / Nouvelle Mythologie Comparée, http://nouvellemythologiecomparee.hautetfort.com/ Ollodagos, http://www.sbec.be/index.php/publications/ollodagos Archived 6 Februari 2016 at the Wayback Machine. Studia Mythologica Slavica, http://sms.zrc-sazu.si/ Mythological Studies Journal,http://journals.sfu.ca/pgi/index.php/pacificamyth/index Archived 3 Machi 2016 at the Wayback Machine. The Journal of Germanic Mythology and Folklore, http://www.jgmf.org/ Archived 30 Juni 2014 at the Wayback Machine. Armstrong, Karen. "A Short History of Myth". Knopf Canada, 2006. Bascom, William. "The Forms of Folklore: Prose Narratives". 'Sacred Narrative: Readings in the Theory of Myth. Ed. Alan Dundes. Berkeley: University of California Press, 1984. 5–29. Bulfinch, Thomas. Bulfinch's Mythology.


Masifu ya asubuhi ni kipindi muhimu cha Sala ya Kanisa katika madhehebu mbalimbali ya Ukristo, kwa kuwa kinaonyesha kwamba sala ndiyo kazi ya kwanza ya binadamu siku yoyote. Ni sala rasmi inayofanyika wakati wa jua kupambazuka ili kumtolea Mungu sifa kwa siku mpya inayoanza, ambayo inadokeza pia ufufuko wa Yesu. Katika utaratibu wa Kanisa la Roma, unaofuatwa na majimbo karibu yote ya Kanisa Katoliki la Kilatini, sehemu kuu za sala hiyo, kati ya utangulizi na baraka ya mwisho, ni utenzi, zaburi moja (au kipande chake) inayotaja asubuhi, wimbo kutoka Agano la Kale, zaburi nyingine ambayo daima ni ya kusifu Mungu, somo fupi au refu kutoka Biblia ya Kikristo, kiitikizano, wimbo wa Zakaria, maombi, Baba Yetu na sala ya kumalizia. Kati ya sehemu hizo, kilele ni maneno ya Injili (wimbo wa Zakaria na Baba Yetu). Cabrol, Fernand. The Day Hours of the Church, London, 1910 Wikimedia Commons ina media kuhusu: Masifu ya asubuhi Lauds for today's date (Roman Catholic) Daily Lauds Archived 17 Novemba 2009 at the Wayback Machine. may be said here.


Mutuka ni kata ya Wilaya ya Babati Mjini katika Mkoa wa Manyara, Tanzania yenye postikodi namba 27106 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 4,910 waishio humo. https://www.tcra.go.tz/images/documents/postcode/manyara.pdf[dead link] Sensa ya 2012, Manyara Region – Babati Town-Council


Lemma (gir. λῆμμα, lemma), pia kidahizo, ni neno la kutaja umbo la kimsingi la neno. Latumika hasa kwa majina au vichwa vya makala za kamusi ambako maneno hupangwa kufuatana na a-b-c kwa umbo la kimsingi yaani lemma. Kwa hiyo mtungaji wa kamusi anahitaji kuamua ni nini umbo la neno ambalo litapatikana : "kiti" (si: viti) "kupiga" (si walipiga). angry adj 1 -enye hasira, -enye chuki, -enye hamaki be ~ kasirika. 2 (of a cut, wound) -enye kupwita. 3 (sea, sky, clouds) -a kutisha, iliochafuka. angrily adv kwa hasira/ghadhabu chuki. Hapo lemma ni "angry" na inaonyeshwa kwa maana tofautitofauti kulingana matumizi tofauti. Umbo la "angrily" limeongezwa kama lemma ndogo. Katika wikipedia "lemma" ni sawa na jina la makala. Lemma ya makala hii unayosoma ni "Lemma" jinsi inavyoonekana katika kichwa. Ni muhimu kuangalia tahajia ya lemma au jina. Maana ukianzisha makala kwa jina fulani unaunda lemma katika mkusanyiko wa data wa wikimedia.


Ayasanda ni kata ya Wilaya ya Babati Mjini katika Mkoa wa Manyara, Tanzania yenye postikodi namba 27216 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 6,182 waishio humo. https://www.tcra.go.tz/images/documents/postcode/manyara.pdf[dead link] Sensa ya 2012, Manyara Region – Babati District-Council


Pembe kuu (ing. reflex angle) ni pembe ambayo kiwango chake ni kubwa kuliko nyuzi 180° lakini pungufu ya nyuzi 360°. Reflex angles on math-is-fun


Mageuko ya spishi (kwa Kiingereza: evolution) ni nadharia ya kisayansi iliyobuniwa na kutumiwa na wataalamu wa biolojia, hasa tawi la jenetikia. Inasema ya kwamba spishi za viumbehai zilizopo duniani leo zimetokana na spishi zilizokuwa tofauti za zamani. Nadharia hii inategemea hoja ya kwamba awali uhai wote ulitokana na maumbo asilia. Katika wazo hili spishi zote jinsi zilivyo sasa zinaendelea kubadilika kutoka mifumo rahisi ya maisha kuelekea mifumo kamili zaidi. Mabadiliko hayo huonekana hasa pale ambapo viumbe vizalia huwa na sifa tofauti na zile za wazazi wao. Sifa hizi ni ishara za jeni ambazo hupitishwa kutoka kwa mzazi kwenda kwa watoto wakati wa uzazi. Tabia tofauti huwa zinapatikana ndani ya makundi ya viumbe kutokana na mabadiliko katika jeni za viumbe hao, mabadiliko ya maumbile na vyanzo vingine vya mabadiliko ya maumbile. Mageuko hufanyika wakati michakato ya mageuko kama vile uteuzi wa asili (pamoja na uteuzi wa kijinsia) na mbadiliko makubwa ya mkondo wa jeni huchangia katika mabadiliko haya, na kusababisha tabia nyingine kuwa za kawaida au nadra katika kundi la viumbe hai. Ni mchakato huu wa mageuko ambao umetoa mabadiliko ya bioanuwai katika kila kiwango cha asasi ya biolojia, pamoja na viwango vya spishi, kiumbe mmojammoja na molekuli.


Ethelreda (pia: Audrey; jina asili: Æthelthryth au Æðelþryð au Æþelðryþe; Exning, Suffolk, 636 – Ely, Cambridgeshire, 23 Juni 679) alikuwa mwanamke wa ukoo tawala wa sehemu ya Uingereza aliyeolewa mara mbili na wafalme wa huko. Hatimaye akawa mmonaki (na abesi wa Ely) kama dada zake wote wanne: Etelburga wa Faremoutiers, Vitburga wa Dereham, Seksiburga wa Ely na Setrida wa Faremoutiers. Wote watano wanaheshimiwa tangu kale kama watakatifu. Sikukuu yake huadhimishwa na Wakatoliki, Waorthodoksi na Waanglikana tarehe ya kifo chake. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Virginia Blanton (2007) Signs of Devotion: the cult of St Aethelthryth in medieval England, 695–1615. University Park, Pa: Pennsylvania State University Press ISBN 0-271-02984-6 McCash, June Hall & Judith Clark Barban, ed. and trans. (2006) The Life of Saint Audrey; a text by Marie de France.


Maputo ni mji mkuu wa Msumbiji. Hadi 1976 ilijulikana kwa jina la Kireno la Lourenço-Marquès. Serikali mpya ya Msumbiji huru chini ya rais Samora Machel iliipa jina jipya la Maputo. Mji una wakazi 1,200,000 (pamoja na mitaa ya nje: 1,800,000). Uchumi wake unategemea sana bandari yake kwenye hori ya Maputo ya Bahari Hindi. Mito miwili inaishia kwenye hori ni Tembe na Maputo. [http://web.archive.org/20200821153639/http://maputo.visitusinmaputo.com/ Archived 21 Agosti 2020 at the Wayback Machine. Utalii Maputo Kin]


Janeane Garofalo (amezaliwa tar. 28 Septemba 1964) ni mchekeshaji wa wima, mwigizaji, mwanaharakati wa kisiasa, mwandishi, na mtangazaji msaidizi wa zamani wa kipindi cha The Majority Report cha Redio Amerika. Licha ya kuwa na daraja kubwa la umaarufu, Garofalo bado anaendelea kumwaga vitu yvake mitaani mwa jiji la New York City. Alipata kuonekana katika mfululizo wa kipindi cha telebisheni cha 24, akiwa kama Janis Gold. Late for Dinner (1991) That's What Women Want (1992) Reality Bites (1994) Bye Bye Love (1995) I Shot a Man in Vegas (1995) Coldblooded (1995) Now and Then (1995) The Truth About Cats & Dogs (1996) (Abbey Barnes) The Cable Guy (1996) Larger Than Life (1996) Sweethearts (1997) Touch (1997) Romy and Michele's High School Reunion (1997) (Heather Mooney) The MatchMaker (1997) (Marcy Tizard) Cop Land (1997) Clay Pigeons (1998) Kiki's Delivery Service (1998) (sauti — toleo la Kiingereza)


Trentino-Alto Adige ni mkoa wa Italia wenye katiba ya pekee. Uko kaskazini kabisa mwa rasi ya Italia, ukipakana na Austria katika milima ya Alps. Unaundwa na wilaya mbili zenye katiba za pekee. Ile ya kaskazini inatumia zaidi lugha ya Kijerumani. Mji mkuu wake ni Trento. Mikoa ya Italia (Kiitalia) Tovuti rasmi


Karatasi (kutoka Kigiriki Χαρτί kharti kupitia Kiarabu قرطاص qartas) ni laha bapa na nyembamba ya konge za mimea zilizokandamizwa na kushikamanishwa. Watu huandika kwenye karatasi, vitabu na magazeti hufanywa kwa karatasi, tena vipande vikubwa vya karatasi hutumika kwa kufunga vitu ndani yake. Karatasi hunywa kiowevu, hivyo hutumiwa pia kwa shughuli za kusafisha. Karatasi hutengenezwa hasa kutokana na ubao uliosagwa lakini inawezekana kutumia konge za mimea mingine pia. Inawezekana kutumia pia karatasi iliyokwishatumiwa (kwa mfano magazeti ya kale) kwa kutengezea karatasi mpya. Kwa matumizi mengine kuna pia karatasi nene kama bapa inayotumiwa kutengezea maboksi ya kubebea vifaa. Watu wa kwanza kutengeneza karatasi walikuwa Wachina. Aina ya karatasi asilia hutengenezwa na nyigu na wadudu wengine kwa kujenga mzinga wao. Zinatafuta ubao ulioanza kuoza na kuitafuna halafu kuijenga kwa kuchanganya na mate. Inakauka kuwa kuta za mzinga na sega. Ubao husagwa halafu kuchanganywa na maji kuwa aina ya uji. Karatasi ya kuandikia huongezwa madawa ya kuondolea rangi yote ili karatasi itokee nyeupenyeupe. Uji huo unatandikwa na kusukumwa kuwa laha bapa inayofaa kwa ukurasa. Baadaye hukatwa vipande-vipande jinsi vinavyotakiwa. Karatasi kwa matumizi kwenye mashine kubwa za kuchapa hutengenezwa mfululizo kwa umbo la kanda ndefu linaloviringishwa kuwa vikuto vikubwa.


Kipazasauti cha sikio au spika ya sikio (kwa Kiingereza: headphones) ni kifaa kinachotumika kwa kutoa sauti masikioni. Katikiro, E. G. (2018). Tathmini ya maana katika maneno ambatani ya Kiswahili. Mulika Journal, 36(1)


Kambi za KZ ni jina la kutaja kambi za wafungwa yaliyotumiwa hasa na Ujerumani wakati wa utawala wa Wanazi miaka 1933 hadi 1945. "KZ" ni kifupi cha neno la Kijerumani "Konzentrationslager". Maana yake ni "Kambi ya kukusanya wafungwa" (Kiingereza: concentration camp). Wanazi walianzisha hizo kambi za KZ baada ya kuteka Ujerumani mwaka 1933. Walikamata wapinzani wao wengi, kiasi kwamba magereza hayakutosha tena. Kambi hizo hazikuwa tena chini ya wizara ya sheria bali chini ya polisi ya kisiasa na vitengo vya chama cha Nazi. Tangu mwaka 1934 zilikuwa zote chini ya kikosi cha SS. Wakati wa Vita Kuu ya Pili ya Dunia zilitumiwa kukusanya mamilioni ya watu waliokamatwa na Wanazi kote Ulaya, hasa vikundi viwili: Wayahudi pamoja na vikundi vingine vilivyobaguliwa upande mmoja na wapinzani wa utawala wa Nazi kwa upande mwingine. Kambi hizo zilikuwa hasa na kusudi la kuadhibu wapinzani na kutumia wafungwa kwa ajili ya kazi za kulazimishwa. Hasa wakati wa vita Wajerumani wengi walikuwa wanajeshi na nchi ikaona uhaba wa wafanyakazi. Hivyo kambi hiza zilijengwa mara nyingi karibu na viwanda. Idadi ya vifo ilikuwa kubwa hasa katika miaka ya mwisho ya vita kutokana na unyama wa walinzi na uhaba wa chakula pamoja na ukosefu wa matibabu.


Joseph Smith, Mdogo (23 Desemba 1805 - 27 Juni 1844) alikuwa mwanzilishi na kiongozi wa Wamormoni. Mwaka wa 1827 alidai kuwa malaika alimtokea na kufunulia maagizo ya Mungu katika kitabu kipya, yaani Kitabu cha Mormoni. Mwaka wa 1830 alikichapisha kitabu hicho. Miaka ya 1830, makao makuu ya Wamormoni yalianza jimboni Ohio, baadaye jimboni Missouri na kuanzia mwaka wa 1838 jimboni Illinois. Pale Smith Mdogo alitawala kama mwenyekiti wa kijiji mpaka alipouawa na umati wa watu wasiokubali utawala wake. Alifuatwa kama kiongozi wa Wamormoni na Brigham Young aliyewaongoza Wamormoni kuhamia jimbo la Utah. The Great Plan of Salvation in Teachings of Presidents of the Church: Joseph Smith


Rote (au Roti) ni kisiwa cha Indonesia. Kiko upande wa kusini-magharibi wa kisiwa cha Timor. Eneo la kisiwa ni 1214 km². Mji mkubwa kabisa kisiwani huitwa Ba'a. Mwaka wa 2010 idadi ya watu kisiwani imehesabiwa kuwa 119,711. Watu wakaao kisiwani kwa Rote huongea lugha mbalimbali kama Kibilba, Kidela-Oenale, Kidengka, Kilole, Kirikou, Kitermanu na Kitii. Ufukoni Rote Raja (chifu) wa Rote magharibi mwaka 2007 Mpiga ngoma wa Rote akivaa kofia ya kimila Chifu wa eneo la Korbafo mnamo mwaka 1900. Wenyeji wa Rote mnamo 1899-1900